open-index/open-wikipedia-markdown huggingface dataset:
బాసిత్ అలీ

**బాసిత్ అలీ** (జననం 1970, డిసెంబరు 13) పాకిస్తాన్ క్రికెట్ కోచ్, మాజీ క్రికెటర్. 1993 నుండి 1996 వరకు 19 టెస్ట్ మ్యాచ్‌లు, 50 వన్డే ఇంటర్నేషనల్స్ ఆడాడు.

కుడిచేతి వాటం ఆటగాడిగా టెస్ట్ బ్యాటింగ్ సగటు కంటే ఎక్కువ వన్డే గణాంకాలను కలిగి ఉన్నాడు. కవర్లు, పాయింట్ల ద్వారా ఫాస్ట్ బౌలింగ్ లో హుక్, పుల్ షాట్లు ఆడటంలో కూడా అనూహ్యంగా నైపుణ్యం కలిగి ఉన్నాడు.

## క్రికెట్ రంగం

### దేశీయ క్రికెట్
జూనియర్ క్రికెటర్ గా ఒక సమయంలో కరాచీ జోనల్ లీగ్ సీజన్‌లో అత్యధిక సెంచరీలు చేసిన ఆటగాడిగా రికార్డు సృష్టించాడు.

### అంతర్జాతీయ క్రికెట్
1993 మార్చిలో 22 సంవత్సరాల వయస్సులో పాకిస్తాన్ తరపున అరంగేట్రం చేసాడు. కరేబియన్ పర్యటనలో వన్డే, టెస్ట్ క్రికెట్ ఆడాడు.19 టెస్టుల్లో ఆడాడు, 1993-94లో న్యూజిలాండ్‌పై ఒక టెస్టు సెంచరీ మాత్రమే చేశాడు.

1990లలో కొంతకాలం పాకిస్తాన్ వన్డే జట్టులో రెగ్యులర్‌గా ఉండేవాడు. 1993 నవంబరు 5న షార్జాలో వెస్టిండీస్‌పై 67 బంతుల్లో చరిత్రలో రెండవ వేగవంతమైన వన్డే ఇంటర్నేషనల్ సెంచరీని సాధించాడు. 62 బంతులు వేసిన మహ్మద్ అజారుద్దీన్ రికార్డుతో పోలిస్తే అతను మరో 5 బంతులు తీసుకున్నాడు. బాసిత్ అలీ 127 పరుగులతో నాటౌట్‌గా నిలిచాడు. ఆ మ్యాచ్‌లో వకార్ యూనిస్ కెప్టెన్‌గా వ్యవహరించాడు.

## కోచింగ్ కెరీర్
పాకిస్తాన్ ఎ జట్టుకు ప్రధాన కోచ్‌గా పనిచేశాడు.

పాకిస్తాన్ మహిళా జట్టు, అండర్ -19 జట్టుకు కూడా ప్రధాన కోచ్‌గా కూడా పనిచేశాడు. అండర్ -19 జట్టుకు చీఫ్ సెలెక్టర్‌గా కూడా ఉన్నాడు. అయితే ఒక దేశీయ టోర్నమెంట్ సందర్భంగా మాజీ అంతర్జాతీయ క్రికెటర్ మహమూద్‌ను చెంపదెబ్బ కొట్టిన తరువాత 2016 డిసెంబరులో ఈ పదవులకు రాజీనామా చేయాల్సి వచ్చింది.

## మూలాలు

వర్గం:జీవిస్తున్న ప్రజలు
వర్గం:1970 జననాలు
వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
రచిత మహాలక్ష్మి

**రచిత మహాలక్ష్మి** భారతీయ టెలివిజన్ నటి. ఆమె ప్రధానంగా తెలుగుతో పాటు తమిళం, కన్నడ టెలివిజన్‌ల ధారావాహికలలో నటిస్తుంది. ఆమె పిరివోం సంధిప్పోమ్‌లో జ్యోతి అనే పాత్రకు బాగా ప్రసిద్ది చెందింది, అలాగే ప్రముఖ తమిళ ధారావాహిక శరవణన్ మీనచ్చిలో మీనచ్చిగా ఆమె విమర్శకుల ప్రశంసలు పొందింది. ఆమె కొన్ని తమిళ, కన్నడ సినిమాలలోనూ నటించింది.

ఆమె రియాలిటీ షో బిగ్ బాస్ తమిళ్ - సీజన్ 6లో పోటీదారుగా కూడా ఉంది. అయితే ఆమె 91వ రోజు షో నుండి తొలగించబడింది.

## ప్రారంభ జీవితం
రచిత మహాలక్ష్మి బెంగళూరులో పుట్టింది. ఆమె తమిళం, కన్నడ, తెలుగు, హిందీ, మలయాళం, ఇంగ్లీష్ భాషల్లో అనర్గళంగా మాట్లాడుతుంది. స్టార్ సువర్ణలో ప్రసారమైన మెగా మండలంలో ఆమె తొలిసారిగా నటించింది. స్టార్ విజయ్‌లో ప్రసారమైన శరవణన్ మీనచ్చిలో మీనచ్చి ప్రధాన పాత్ర పోషించిన తర్వాత ఆమె ప్రజాదరణ పొందింది. పైగా అప్పటి నుండి, ఆమె మీనచ్చిగా కూడా గుర్తింపు పొందింది.

## ఫిల్మోగ్రఫీ

## వ్యక్తిగత జీవితం
ఆమె పిరివోం సంతిపోం సీరియల్‌లో తన జోడీగా నటించిన దినేష్ గోపాలసామిని వివాహం చేసుకుంది.

## మూలాలు

వర్గం:భారతీయ టెలివిజన్ నటీమణులు
వర్గం:భారతీయ సినిమా నటీమణులు
వర్గం:తమిళ బిగ్ బాస్ పోటీదారులు
వర్గం:మలయాళ టెలివిజన్‌ నటీమణులు
వర్గం:తమిళ టెలివిజన్‌ నటీమణులు
వర్గం:తెలుగు టెలివిజన్ నటీమణులు
వర్గం:కన్నడ టెలివిజన్‌ నటీమణులు
వర్గం:కన్నడ సినిమా నటీమణులు
వర్గం:తమిళ సినిమా నటీమణులు
కామారెడ్డి ప్రభుత్వ వైద్య కళాశాల

**కామారెడ్డి ప్రభుత్వ వైద్య కళాశాల** అనేది తెలంగాణ రాష్ట్రం, కామారెడ్డి జిల్లాలోని కామారెడ్డి పట్టణంలో ఉన్న ప్రభుత్వ వైద్య కళాశాల. గ్రామీణ ప్రజల ఆరోగ్యంపై ప్రత్యేక దృష్టి సారించి ఔత్సాహిక వైద్య విద్యార్థులకు వైద్య పరిజ్ఞానాన్ని అందించేందుకు తృతీయ స్థాయి ఆరోగ్య సంరక్షణను మెరుగుపరచడానికి ప్రతి జిల్లాలో ఒక వైద్య కళాశాల ఉండాలన్న ముఖ్యమంత్రి కల్వకుంట్ల చంద్రశేఖర్ రావు ఆలోచనతో తెలంగాణ ప్రభుత్వం 2023లో ఈ ప్రభుత్వ వైద్య కళాశాలను ప్రారంభించింది. ఇది కాళోజి నారాయణరావు ఆరోగ్య విజ్ఞాన విశ్వవిద్యాలయానికి అనుబంధ కళాశాలగా ఉంది. నేషనల్ మెడికల్ కమిషన్ నుండి 2023-24 విద్యా సంవత్సరానికి 100 ఎంబిబిఎస్ సీట్లకు అనుమతి లేఖను అందుకుంది.

## ఏర్పాటు
ప్రభుత్వ వైద్య కళాశాలకు 235 కోట్ల రూపాయల అంచనా వ్యయంతో పరిపాలన అనుమతులు మంజూరు చేస్తూ 2022 ఆగస్టు 6న రాష్ట్ర ప్రభుత్వం ఉత్తర్వులు (జీఓ ఎంఎస్ నెంబరు 99) జారీ చేసింది.

## కోర్సులు - శాఖలు

* అనాటమీ
* ఫార్మాకాలజీ
* ఫిజియోలాజీ
* బయోకెమిస్ట్రీ
* పాథాలజీ
* మైక్రోబయోలాజీ
* ఫోరెన్సిక్ మెడిసిన్
* జెనరల్ సర్జరీ
* ఆర్థోపెడిక్స్
* ఓటో-రైనో-లారిగోలజీ
* ఆప్తాల్మోలజీ
* జనరల్ మెడిసిన్
* టిబి & ఆర్‌డి
* డివిఎల్
* సైకియాట్రీ
* పీడియాట్రిక్స్
* ఓబిజీ
* అనస్థీషియాలజీ
* కమ్యూనిటీ మెడిసిన్
* రేడియోడియాగ్నోసిస్
* ట్రాన్స్‌ఫ్యూషన్ మెడిసిన్
* టీబీసీడీ
* సీటీ సర్జరీ
* న్యూరో సర్జరీ
* న్యూరాలజీ
* ప్లాస్టిక్‌ సర్జరీ
* యూరాలజీ
* గాస్ట్రోఎంట్రాలజీ
* ఎండోక్రైనాలజీ
* నెఫ్రాలజీ
* కార్డియాలజీ
* ఫిజికల్‌ మెడిసిన్‌ అండ్‌ రిహాబిలిటేషన్
* ఈఎన్‌టీ
* ఆప్తల్
* అనస్తీషియా
* డెంటల్

## తరగతుల ప్రారంభం
2023 సెస్టెంబరు 15 నుండి ఎంబీబీఎస్‌ మొదటి సంవత్సరం తరగతులు ప్రారంభమయ్యాయి. ప్రగతి భవన్ వేదికగా ఆన్‌లైన్ ద్వారా ఒకేసారి 9 వైద్య కళాశాలల ఎంబిబిఎస్ మొదటి సంవత్సరం తరగతులను సీఎం కేసీఆర్ ప్రారంభించాడు. ఈ కార్యక్రమంలో కళాశాల నుండి రోడ్లు భవనాల శాఖామంత్రి వేముల ప్రశాంత్ రెడ్డి, కామారెడ్డి ఎమ్మెల్యే గంప గోవర్ధన్, స్థానిక ప్రజాప్రతినిధులు, అధికారులు, కళాశాల సిబ్బంది, విద్యార్థులు పాల్గొన్నారు.

## ఇవికూడా చూడండి
* తెలంగాణలోని ప్రభుత్వ వైద్య కళాశాలల జాబితా
* భారత వైద్య మండలి
* తెలంగాణ వైద్య విధాన పరిషత్తు

## మూలాలు

వర్గం:కామారెడ్డి  జిల్లా
వర్గం:వైద్య కళాశాలలు
వర్గం:వైద్య విజ్ఞాన సంస్థలు
వర్గం:2023 స్థాపితాలు
వర్గం:తెలంగాణ వైద్య కళాశాలలు
వర్గం:తెలంగాణ విద్యాసంస్థలు
వర్గం:తెలంగాణ ప్రభుత్వ నిర్మాణాలు
పోల్ పాట్

**పోల్ పాట్**  (జననం **సలోత్ సార్** ;  19 మే 1925 - 15 ఏప్రిల్ 1998) , నియంత  రాజకీయ నాయకుడు, ఇతను కంబోడియాలో నియంత పాలనను సాగించాడు. 1925 మే 19న జన్మించాడు. 1998 ఏప్రిల్ 15న 72 ఏళ్ళ వయసులో మరణించాడు.  కంబోడియాకు అత్యధిక కాలం అధ్యక్షుడిగా పని చేసిన వ్యక్తిగా రికార్డ్ సృష్టించాడు. 

## మూలాలు

*
*
*
*
* ** . బయోగ్రఫీ డెమోక్రటిక్ కంపూచీస్ విదేశాంగ మంత్రిత్వ శాఖ ప్రచురించిన కరపత్రం. మరణం
సోనీ స్పోర్ట్స్ నెట్‌వర్క్

## '''సోనీ స్పోర్ట్స్ నెట్‌వర్క్''', గతంలో '''సోనీ పిక్చర్స్ స్పోర్ట్స్ నెట్‌వర్క్‌గా'''  '''సోనీ టెన్ క్రీడలకు సంబంధించిన వార్తలను ప్రత్యక్ష ప్రసారం చేస్తాయి.'''
అసలైన TEN స్పోర్ట్స్ ఛానల్ మొదట 2002 ఏప్రిల్ 1న అబ్దుల్ రెహమాన్ బుఖాతీర్చే స్థాపించబడింది. దీనిని 2010లో ఎస్సెల్ గ్రూప్ కొనుగోలు చేసింది, 2005లో ప్రారంభించబడిన ఎస్సెల్ యొక్క ప్రస్తుత జీ స్పోర్ట్స్ ఛానెల్‌కు అనుబంధ ఛానల్గా మారింది.

2016 ఆగస్టులో, సోనీ పిక్చర్స్ నెట్‌వర్క్స్ ఇండియా ఎస్సెల్ నుండి జీ కింద అన్ని స్పోర్ట్స్ ఛానెల్‌లను కొనుగోలు చేసింది.

## నెట్వర్క్ చరిత్ర

2001 జనవరిలో, తాజ్ టెలివిజన్ లిమిటెడ్ దుబాయ్‌లో స్థాపించారు. సంస్థ 2002 ఏప్రిల్ 1న TEN స్పోర్ట్స్ (దాని తాజ్ ఎంటర్‌టైన్‌మెంట్ నెట్‌వర్క్‌లో భాగంగా)గా ఛానెల్‌ని ప్రారంభించింది. 2004 మార్చి నాటికి, కంపెనీకి క్రిస్ మెక్‌డొనాల్డ్ సీఈవోగా నాయకత్వం వహించారు, 100 మంది ఉద్యోగులు ఉన్నారు.

భారతదేశపు మొట్టమొదటి ప్రైవేట్ స్పోర్ట్స్ ఛానెల్. 2006లో TEN స్పోర్ట్స్‌లో 50% వాటాను  800 కోట్ల రూపాయలకు (₹ ) కొనుగోలు చేసింది, చివరికి 2010లో దాని మిగిలిన భారతీయ కార్యకలాపాలను కొనుగోలు చేసింది 

2011లో జీ క్రికెట్ మ్యాచ్‌ల కోసం ప్రత్యేకంగా టెన్ క్రికెట్ అనే కొత్త ఛానెల్‌ని ప్రారంభించింది.

దాని ఛానెల్‌లు అదే విధంగా కొత్త ప్రిఫిక్స్ " **సోనీ స్పోర్ట్స్ టెన్** " క్రింద రీబ్రాండ్ చేయబడ్డాయి, **సోనీ సిక్స్** మొదటిసారిగా టెన్ బ్రాండింగ్ కింద **సోనీ స్పోర్ట్స్ టెన్ 5** గా తీసుకురాబడింది.

## ఛానెల్‌లు

### సోనీ స్పోర్ట్స్ టెన్ 1
**సోనీ స్పోర్ట్స్ టెన్ 1** అనేది ప్రపంచ అథ్లెటిక్స్ ఛాంపియన్‌షిప్‌లు, ఆసియా క్రీడలు, కామన్వెల్త్ గేమ్స్ క్రీడా కార్యక్రమాలు ప్రసారం చేసే ఒక ఆంగ్ల భాషా ఛానెల్. దీని ప్రోగ్రామింగ్ షెడ్యూల్‌లో టెన్నిస్, ర్యాలీ, గుర్రపు పందెం, బీచ్ వాలీబాల్ ఈవెంట్‌లు బాస్కెట్‌బాల్ ప్రత్యక్ష ప్రసారాలు ఉంటాయి. డబ్ల్యూ డబ్ల్యూ ఈ, *స్మాక్‌డౌన్* ప్రస్తుతం *NXT*, *ప్రధాన ఈవెంట్*, *సండే కార్యక్రమాలు ప్రతి*వారం ప్రత్యక్ష ప్రసారం చేయబడుతున్నాయి.

### సోనీ స్పోర్ట్స్ టెన్ 2
**సోనీ స్పోర్ట్స్ టెన్ 2** అనేది ఆంగ్ల భాషా ఛానెల్, ఇది బుండెస్లిగా, DFB-పోకల్, జర్మనీకి చెందిన DFL-సూపర్‌కప్, MMA ప్రమోషన్ అల్టిమేట్ ఫైటింగ్ ఛాంపియన్‌షిప్ (UFC) వంటి యూరోపియన్ ఫుట్‌బాల్ లీగ్‌ల నుండి ఫుట్‌బాల్ మ్యాచ్‌లను ఆంగ్లంలో ప్రసారం చేస్తుంది.

### సోనీ స్పోర్ట్స్ టెన్ 3
**సోనీ స్పోర్ట్స్ టెన్ 3** అనేది పాకిస్థాన్, శ్రీలంక, ఇంగ్లాండ్ క్రికెట్ బోర్డుల నుండి క్రికెట్ మ్యాచ్‌లను ప్రసారం చేసే హిందీ-భాషా ఛానెల్. ఇది ఫుట్‌బాల్ మ్యాచ్‌లను కూడా ప్రసారం చేస్తుంది. సోనీ టెన్3, సోనీ టెన్3 లు మ్యాచ్‌లను వరుసగా ఫార్మాట్‌లో హిందీ భాషలో ప్రసారం చేస్తాయి.ఇది హిందీ వ్యాఖ్యానంతో డబ్ల్యూ డబ్ల్యూ ఈ నికూడా ప్రసారం చేస్తుంది.

### సోనీ స్పోర్ట్స్ టెన్ 4
**సోనీ స్పోర్ట్స్ టెన్ 4** అనేది 2021 జూన్ 1న ప్రారంభించబడిన తెలుగు తమిళ భాషల ఛానెల్.ఇది తమిళం తెలుగు డబ్ల్యూ డబ్ల్యూ ఈని ప్రసారం చేస్తుంది.

### సోనీ స్పోర్ట్స్ టెన్ 5
**సోనీ స్పోర్ట్స్ టెన్ 5** అనేది ఒక ఆంగ్ల భాషా ఛానెల్, వాస్తవానికి TEN కొనుగోలుకు ముందు 2012 ఏప్రిల్లో సోనీ సిక్స్‌గా ప్రారంభించబడింది. ఈ ఛానల్ క్రికెట్ ను ప్రసారం చేస్తుంది.

## మూలాలు
ఫైసల్ ఇక్బాల్

**ఫైసల్ ఇక్బాల్** (జననం 1981, డిసెంబరు 30) పాకిస్తానీ క్రికెట్ కోచ్, మాజీ క్రికెటర్. టెస్టులు, వన్డే ఇంటర్నేషనల్స్‌ మ్యాచ్ లలో పాకిస్థాన్ జాతీయ క్రికెట్ జట్టుకు ప్రాతినిధ్యం వహించాడు.

కరాచీ రీజియన్, పాకిస్తాన్ ఇంటర్నేషనల్ ఎయిర్‌లైన్స్, పాకిస్తాన్ నేషనల్ షిప్పింగ్ కార్పొరేషన్, సింధ్ డాల్ఫిన్స్, పాకిస్తాన్ ఎ జట్టు తరపున ఫస్ట్ క్లాస్, లిస్ట్ ఎ, టీ20లలో ఆడాడు.

ప్రస్తుతం కోచ్‌గా ఉన్నాడు. వివిధ టీవీ ఛానెల్‌లలో క్రికెట్ పై విశ్లేషణ కార్యక్రమాలలో పాల్గొంటున్నాడు.

## ప్రారంభ జీవితం, కుటుంబం
ఇతను జావేద్ మియాందాద్ మేనల్లుడు. ఇక్బాల్ భార్య దక్షిణాఫ్రికా జాతీయురాలు.

## క్రికెట్ రంగం

### దేశీయ క్రికెట్
2011 జనవరిలో కరాచీలో జరిగిన క్వాయిడ్-ఎ-అజం ట్రోఫీ డివిజన్ వన్ ఫైనల్స్‌కు చేరుకున్న పాకిస్తాన్ జట్టులో ఇక్బాల్ సభ్యుడిగా ఉన్నాడు. రెండు ఇన్నింగ్స్‌లలో అతను 0 (6), 15 (26) పరుగులు చేశాడు. 2017-18 క్వాయిడ్-ఎ-అజం ట్రోఫీలో కరాచీ వైట్స్ తరపున ఏడు మ్యాచ్‌లలో 413 పరుగులతో అత్యధిక పరుగుల స్కోరర్‌గా నిలిచాడు.

### అంతర్జాతీయ క్రికెట్
శ్రీలంకతో తొలి వన్డే మ్యాచ్ ఆడాడు.  న్యూజిలాండ్‌లో జరిగిన పాకిస్తాన్ పర్యటనలో అంతర్జాతీయ టెస్ట్ కెరీర్‌ను ప్రారంభించాడు. 2002-03లో దక్షిణాఫ్రికాలో రెండు టెస్టులు ఆడాడు, కానీ బాగా రాణించకపోవడంతో తొలగించబడ్డాడు. రెండు సంవత్సరాల విరామం తర్వాత టెస్ట్ క్రికెట్‌కు తిరిగి వచ్చిన తర్వాత, కరాచీలో జరిగిన 2005-06 టెస్ట్ సిరీస్‌ చివరి టెస్ట్‌లో భారతదేశంపై తన తొలి టెస్ట్ సెంచరీని సాధించి, పాకిస్థాన్‌ సిరీస్ గెలుచుకోవడంలో కీలకపాత్ర పోషించాడు. 2006లో వెస్టిండీస్‌తో తన చివరి వన్డే ఆడాడు.

## కోచింగ్ కెరీర్
క్రికెట్ నుండి పదవీ విరమణ తరువాత ఇంగ్లాండ్ లో క్రికెట్ కోచింగ్ లో శిక్షణ పొందాడు. కొంతకాలంపాటు  పిఎస్ఎల్ గత సీజన్లలో కరాచీ కింగ్స్‌కు బ్యాటింగ్ కోచ్ గా, కన్సల్టెంట్‌గా పనిచేశాడు.

2020 నాటికి, బలూచిస్తాన్ జట్టుకు ప్రధాన కోచ్‌గా ఉన్నాడు. 2022లో, అబుదాబి టీ10 ఆరవ సీజన్ కోసం నార్తర్న్ వారియర్స్ జట్టుకు ప్రధాన కోచ్‌గా నియమించబడ్డాడు.

## మూలాలు

## బాహ్య లింకులు
* 
* Faisal Iqbal Cricketer Official Website 
* Scorecard | Zimbabwe v Pakistan - One Day International Series First Match - 30-11-2002 00:00 | Cricket365 | Cricket News
* Scorecard | Pakistan v India - Test Series First Test - 29-01-2006 00:00 | Cricket365 | Cricket News

వర్గం:జీవిస్తున్న ప్రజలు
వర్గం:1981 జననాలు
వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
బీహ్‌పూర్ శాసనసభ నియోజకవర్గం

**బీహ్‌పూర్ శాసనసభ నియోజకవర్గం** బీహార్ రాష్ట్రంలోని నియోజకవర్గాలలో ఒకటి. ఈ నియోజకవర్గం భాగల్‌పూర్ జిల్లా, భాగల్‌పూర్ లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి.

ఈ అసెంబ్లీ నియోజకవర్గం పరిధిలో నారాయణపూర్, బీహ్‌పూర్ & ఖారిక్ కమ్యూనిటీ డెవలప్‌మెంట్ బ్లాక్‌లు ఉన్నాయి.
## ఎన్నికైన సభ్యులు

## మూలాలు

వర్గం:బీహార్ శాసనసభ నియోజకవర్గాలు
హుమాయున్ ఫర్హత్

**హుమాయున్ ఫర్హత్** (జననం 1981, జనవరి 24) పాకిస్తానీ క్రికెట్ కోచ్, మాజీ క్రికెటర్. పాకిస్థాన్ జాతీయ క్రికెట్ జట్టు తరపున 2001లో తన ఏకైక టెస్ట్ క్రికెట్ మ్యాచ్‌లో వికెట్ కీపర్‌గా ఆడాడు. పాకిస్తాన్ తరపున టెస్ట్ క్రికెట్ ఆడిన ఇద్దరు సోదరులలో ఇతను ఒకడు.

## వ్యక్తిగత జీవితం
ఇతని సోదరుడు ఇమ్రాన్ ఫర్హాత్ కూడా పాకిస్థాన్ తరపున అంతర్జాతీయ క్రికెట్ ఆడాడు.

## క్రికెట్ కెరీర్
ఇతను ఒక టెస్ట్ మ్యాచ్ ఆడాడు. 2001 మార్చిలో పాకిస్తాన్ తరపున న్యూజిలాండ్ తో ఐదు వన్డే ఇంటర్నేషనల్ మ్యాచ్ లు ఆడాడు. టెస్టు క్రికెట్‌లో ఒక్క ఔట్‌ కూడా నమోదు చేయని ఏకైక వికెట్‌కీపర్‌ గా ఉన్నాడు.

2007లో, లాహోర్ బాద్షాలకు ప్రాతినిధ్యం వహిస్తూ అనధికారిక ఇండియన్ క్రికెట్ లీగ్ లో పాల్గొన్నాడు. అందులో పాల్గొనడం వలన పాకిస్తాన్ జట్టు నుండి జీవితకాలం నిషేధించబడ్డాడు. 2000ల చివరలో కమ్రాన్ అక్మల్ ఫస్ట్-ఛాయిస్ వికెట్-కీపర్‌గా ఎదగడంతో జాతీయ జట్టుకి ఇతను ఎంపికకాలేదు.

వందకు పైగా లిస్ట్ ఎ, ఫస్ట్-క్లాస్ మ్యాచ్‌లు ఆడిన హుమాయున్ ఫర్హత్, 2014–15 సీజన్ తర్వాత దేశవాళీ క్రికెట్ నుండి రిటైర్ అయ్యాడు.

## కోచింగ్ కెరీర్
2021 ఆగస్టులో, 2021-22 దేశీయ సీజన్ కోసం, సెంట్రల్ పంజాబ్ మొదటి XI జట్టుకు ఫీల్డింగ్ కోచ్‌గా నియమించబడ్డాడు. అండర్-19, అండర్-16 స్క్వాడ్‌లకు కూడా ప్రధాన కోచ్‌గా కూడా నియమించబడ్డాడు. 2022 నవంబరులో, పిసిబితో 3 స్థాయిల కోచింగ్ కోర్సులను చేపట్టడం ప్రారంభించాడు.

## మూలాలు

## బాహ్య లింకులు
* 

వర్గం:జీవిస్తున్న ప్రజలు
వర్గం:1981 జననాలు
వర్గం:వికెట్ కీపర్లు
వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
ఇఫ్తికార్ అంజుమ్

**రావు ఇఫ్తికర్ అంజుమ్**, (జననం 1980, డిసెంబరు 1) మాజీ పాకిస్తానీ క్రికెటర్. కుడిచేతి మీడియం ఫాస్ట్ బౌలర్ గా, కుడిచేతి బ్యాట్స్‌మన్ గా రాణించాడు. అంజుమ్ 2009 ఐసీసీ వరల్డ్ ట్వంటీ 20 గెలిచిన పాకిస్తాన్ జట్టులో సభ్యుడిగా ఉన్నాడు.

## క్రికెట్ రంగం
2004లో పాట్రన్స్ ట్రోఫీ ఫైనల్‌లో పది వికెట్లు తీసి, పాకిస్తాన్ జాతీయ జట్టులో చేర్చబడటానికి ముందు, పాకిస్తానీ క్రికెట్ పోటీలో 200 కంటే ఎక్కువ వికెట్లు తీశాడు.

భారత్‌తో వన్డే సిరీస్ కోసం పాక్ జట్టులో ఎంపికయ్యాడు. ఏడు నెలల తర్వాత పాక్టెల్ కప్‌లో అరంగేట్రం చేశాడు. తరువాత 2007 క్రికెట్ ప్రపంచ కప్‌కు పాకిస్తాన్ జట్టులో మూడు మ్యాచ్‌లు ఆడి ఐదు వికెట్లు తీశాడు.

## మూలాలు

## బాహ్య లింకులు
* 

వర్గం:జీవిస్తున్న ప్రజలు
వర్గం:1980 జననాలు
వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ టీ20 క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
బక్రి శాసనసభ నియోజకవర్గం

**బక్రి శాసనసభ నియోజకవర్గం** బీహార్ రాష్ట్రంలోని నియోజకవర్గాలలో ఒకటి. ఈ నియోజకవర్గం బేగుసరాయ్ జిల్లా, బేగుసరాయ్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.

ఈ అసెంబ్లీ నియోజకవర్గం పరిధిలో బఖ్రీ, దండారి, గర్హ్‌పురా కమ్యూనిటీ డెవలప్‌మెంట్ బ్లాక్‌లు, నవోకోతి కమ్యూనిటీ డెవలప్‌మెంట్ బ్లాక్‌లోని పహసర (తూర్పు), నవ్‌కోతి, హసన్‌పూర్ బగర్, రజక్‌పూర్, బిష్ణుపూర్, సంసా & దఫర్‌పూర్ గ్రామ పంచాయతీలు ఉన్నాయి.
## ఎన్నికైన సభ్యులు

## మూలాలు

వర్గం:బీహార్ శాసనసభ నియోజకవర్గాలు
ప్యాట్రిసియా ఫెలిషియన్

**బెర్నాడెట్ ప్యాట్రిసియా ఫెలిసియన్** ( 1967 జనవరి 12 - 1997 ఫిబ్రవరి 27) సెయింట్ లూసియాన్ క్రికెటర్, ఆమె కుడిచేతి వాటం బ్యాటర్, రైట్ ఆర్మ్ పేస్ బౌలర్‌గా ఆడింది. ఆమె వెస్టిండీస్ తరపున ఐదు వన్డే ఇంటర్నేషనల్స్‌లో పాల్గొంది, అన్నీ 1993 ఇంగ్లాండ్‌లో జరిగిన ప్రపంచ కప్‌లో. ఆమె సెయింట్ లూసియా తరపున దేశవాళీ క్రికెట్ ఆడింది.

ఫెలిషియన్ ప్రపంచ కప్‌లో తన జట్టు ఏడు మ్యాచ్‌లలో ఐదు ఆడింది, ఆస్ట్రేలియాతో జరిగిన టోర్నమెంట్‌లోని మూడవ మ్యాచ్‌లో ఆమె అరంగేట్రం చేసింది. ఆమె, యూజీనా గ్రెగ్ జట్టులోని ఏకైక సెయింట్ లూసియన్స్, వెస్టిండీస్ జట్టులో ఎంపిక చేయబడిన మొదటి సెయింట్ లూసియన్స్. లోయర్ ఆర్డర్‌లో బ్యాటింగ్ చేసి, కేవలం 15 ఓవర్లు మాత్రమే బౌలింగ్ చేసి, వికెట్ తీయకుండా ఫెలిషియన్‌కు తక్కువ సమయం కేటాయించారు. న్యూజిలాండ్‌కు వ్యతిరేకంగా, ఆమె గోల్డెన్ డక్ కోసం జూలీ హారిస్‌కి లెగ్ బిఫోర్ వికెట్‌గా ఔట్ అయ్యింది, హారిస్‌కి తన హ్యాట్రిక్ అందించింది. ఫెలిషియన్ 1997 ఫిబ్రవరి 27న 29 సంవత్సరాల వయస్సులో మోటారు వాహన ప్రమాదంలో మరణించింది. ఆమె అత్త, వెరీనా ఫెలిషియన్, తర్వాత వెస్టిండీస్‌కు కెప్టెన్‌గా వ్యవహరించారు.

## మూలాలు


## బాహ్య లింకులు
* 
* Patricia Felicien at CricketArchive (subscription required)

వర్గం:1967 జననాలు
వర్గం:1997 మరణాలు
వర్గం:క్రికెట్ క్రీడాకారులు
వర్గం:వెస్టిండీస్ మహిళా క్రికెటర్లు
వర్గం:వెస్టిండీస్ మహిళా వన్డే అంతర్జాతీయ క్రికెటర్లు
వర్గం:రోడ్డు ప్రమాదంలో మరణించినవారు
సౌరభ్ సచ్‌దేవ

**సౌరభ్‌ సచ్‌దేవ** భారతీయ నటుడు. ఆయన 2016లో విడుదలైన మెరూన్‌తో తన సినీ జీవితాన్ని ప్రారంభించాడు. ఆయన 2018లో నెట్‌ఫ్లిక్స్ సిరీస్ సేక్రేడ్ గేమ్స్‌లో సులేమాన్ ఇసా పాత్రకు విమర్శకుల ప్రశంసలు అందుకున్నాడు. వెటరన్ యాక్టింగ్ కోచ్ కూడా అయిన ఆయన రానా దగ్గుబాటి, హర్షవర్ధన్ రాణే, ఫ్రీదా పింటో, వరుణ్ ధావన్, రాఘవ్ జుయల్, కుబ్రా సైత్, రిచా చద్దా, దుల్కర్ సల్మాన్, తృప్తి డిమ్రీ, అవినాష్ తివారీ, అర్జున్ కపూర్‌, జాక్వెలిన్ ఫెర్నాండేజ్, వాణీ కపూర్, ఆశా నేగి, శక్తి మోహన్, రిత్విక్ ధంజని, మందన కరిమిలతో సహా ఎంతోమంది బి-టౌన్ స్టార్‌లకు శిక్షణ ఇచ్చాడు.

ఆయన మన్మర్జియాన్, లాల్కప్తాన్, హౌస్‌ఫుల్ 4లలో నటించాడు. ఇటీవల నీనా గుప్తా, సంజయ్ మిశ్రా నటించిన వాద్‌లో విరోధి పాత్రలో నటించాడు.

2016లో, ఆయన గుల్ అనే లఘు చిత్రానికి దర్శకత్వం వహించాడు. ఇది కేరళ ఇంటర్నేషనల్ ఫిల్మ్ ఫెస్టివల్‌లో ప్రదర్శించబడింది. 2017లో, ముంబైలో ఆయన స్వంతంగా శిక్షణా సంస్థ ది యాక్టర్స్ ట్రూత్, థియేటర్ గ్రూప్ అంతరంగ్‌లను స్థాపించాడు. 

## మూలాలు

వర్గం:భారతీయ సినిమా నటులు
వర్గం:హిందీ సినిమా నటులు
వర్గం:భారతీయ టెలివిజన్ నటులు
ఐకాన్ ఆఫ్ ది సీస్

ప్రపంచంలోనే అతిపెద్ద క్రూయిజ్ షిప్ నౌక  2023వ సంవత్సరం జూన్ 22న విజయవంతంగా మొదటి ట్రయల్ రన్ పూర్తిచేసుకుంది .రాయల్ కరేబియన్ ఇంటర్నేషనల్ సంస్థకు చెందిన ఈ నౌక ' ఐకాన్ ఆఫ్ ది సీస్‌ .టైటానిక్  కంటే ఇది ఐదు రెట్లు పెద్దది  ఫిన్లాండ్ లో మేయర్ తుర్కు షిప్పియార్డ్ నిర్మించింది. ఈ నౌక పొడవు 1200 అడుగులు బరువు 2,50,800 మంది సిబ్బంది . 5610 మంది ప్రయాణించగలరు. 2024 జనవరిలో మియామి నుంచి బయలుదేరే ఈ నౌక కరేబియన్ సముద్ర జలాల్లో ప్రయాణిస్తుంది. కాలుష్య నివారణ కోసం అత్యాధునిక సాంకేతిక పరిజ్ఞానం సాయంతో లిక్విఫైడ్ నేచురల్ గ్యాస్ ఎల్ ఎన్ జి ను ఇంధనంగా వాడుకుంటూ ఈ నౌక ప్రయాణం కొనసాగిస్తుంది .కరేబియన్ లో అత్యంత అందమైన దీవులైన బహమాస్ , కొజుమెల్, ఫిలిప్స్ బర్గ్, సెయింట్ మార్టెన్, రోటన్, హోండురస్ వంటి వాటి మీదుగా ఈ నౌక ప్రయాణిస్తుంది.

వర్గం:ఐకాన్ ఆఫ్ ది సిస్
వర్గం:ప్రపంచంలోనే అతి పెద్ద నౌక
విజయలక్ష్మి (కన్నడ నటి)

**విజయలక్ష్మి** భారతీయ నటి. ఆమె ప్రధానంగా కన్నడ, తమిళ చిత్రాలలో నటించింది. 1997లో, ఆమె నాగమండల చిత్రంతో కన్నడ చిత్రరంగంలో అడుగుపెట్టింది. ఇందులో  రాణిగా నటించిన ఆమెకు కన్నడలో ఉత్తమ నటిగా ఫిల్మ్‌ఫేర్ అవార్డు వరించింది.

తెలుగులోనూ హనుమాన్ జంక్షన్ (2001)లో ఆమె నటించి మంచి గుర్తింపు తెచ్చుకుంది. అంతే కాకుండా మోహన్‌లాల్‌తో కలిసి మలయాళ చిత్రం దేవదూతన్‌లో కూడా నటించింది.

## బాల్యం
విజయలక్ష్మి మద్రాస్‌లో జన్మించింది. కర్ణాటకలోని బెంగళూరులో చదువుకుంది. ఆమె మాతృభాష తమిళం. ఆమెకు ఉష అనే సోదరి ఉంది. ఆమె తల్లి శ్రీలంక తమిళురాలు.

## కెరీర్

విజయలక్ష్మి తన కెరీర్‌లో దాదాపు 40 సినిమాల్లో నటించింది. అందులో 25 కన్నడ చిత్రాలు ఉన్నాయి. ఆమె ప్రకాష్ రాజ్ సరసన జానపద కథ ఆధారంగా దర్శకుడు టి. ఎస్. నాగాభరణ దర్శకత్వం వహించిన నాగమండల చిత్రంలో తొలిసారిగా నటించింది. ఆమె తన అందం, అభినయంతో గుర్తింపు పొందింది.

తమిళంలో పూంతోట్టం సినిమాతో ఆమె రంగప్రవేశం చేసింది. తమిళంలో విజయ్, సూర్యతో కలిసి ఫ్రెండ్స్ చిత్రంలో నటించింది. ఈ చిత్రం భారీ విజయాన్ని సాధించింది. ఆ తర్వాత, ఆమె కలకలప్పు, రామచంద్ర, మిలిటరీ, సూరితో సహా అనేక చిత్రాలలో నటించింది. అంతేకాకుండా తమిళ కామెడీ చిత్రం బాస్ ఎంగిర భాస్కరన్‌తో ప్రేక్షకులలో ఆమె ప్రజాదరణ పొందింది. ఇది 2010లో అతిపెద్ద విజయాల్లో ఒకటిగా నిలిచింది. ఈ చిత్రం తెలుగులో నేనే అంబానీగా విడుదలైంది.

తెలుగులో హనుమాన్ జంక్షన్ సినిమాతో గుర్తింపు తెచ్చుకుంది. ఆమె మోహన్‌లాల్‌తో ఒక మలయాళ చిత్రం దేవదూతన్‌లో కూడా నటించింది.

### టెలివిజన్
ఆమె కొన్ని తమిళ టెలివిజన్ సీరియల్స్‌లో కూడా నటించింది. రాడాన్ మీడియా వర్క్స్ నిర్మించిన బంగారు బేటే అనే గేమ్ షోకి ఆమె యాంకర్ కూడా.

## మూలాలు
వర్గం:శ్రీలంక సంతతికి చెందిన భారతీయులు
వర్గం:కన్నడ సినిమా నటీమణులు
వర్గం:తమిళ సినిమా నటీమణులు
వర్గం:భారతీయ సినిమా నటీమణులు
వర్గం:భారతీయ టెలివిజన్ నటీమణులు
వర్గం:తెలుగు సినిమా నటీమణులు
వర్గం:తమిళ టెలివిజన్‌ నటీమణులు
వర్గం:1980 జననాలు
ఒబెడ్ మెక్కాయ్

**ఒబెడ్ క్రిస్టోఫర్ మెక్‌కాయ్** (జననం 4 జనవరి 1997) సెయింట్ విన్సెంట్, గ్రెనడైన్స్ ప్రొఫెషనల్ క్రికెటర్, అతను అంతర్జాతీయంగా వెస్టిండీస్ క్రికెట్ జట్టు కోసం ఆడుతున్నాడు. అతను అక్టోబర్ 2018లో వెస్టిండీస్ క్రికెట్ జట్టు కోసం అంతర్జాతీయ అరంగేట్రం చేసాడు 

## దేశీయ, టి20 కెరీర్
అతను 2016-17 రీజనల్ సూపర్ 50 లో వెస్ట్ ఇండీస్ అండర్-19 తరఫున 25 జనవరి 2017 న అరంగేట్రం చేశాడు. లిస్ట్ ఎ అరంగేట్రానికి ముందు, అతను 2016 అండర్-19 క్రికెట్ ప్రపంచ కప్ జట్లలో వెస్టిండీస్ జట్టులో చోటు సంపాదించాడు.

అతను 2017 ఆగస్టు 4 న కరేబియన్ ప్రీమియర్ లీగ్లో సెయింట్ లూసియా స్టార్స్ తరఫున ట్వంటీ 20 అరంగేట్రం చేశాడు. అతను 2 నవంబర్ 2017 న 2 నవంబర్ 2017 న జరిగిన 2017-18 ప్రాంతీయ నాలుగు రోజుల పోటీలో విండ్వార్డ్ ఐలాండ్స్ తరఫున ఫస్ట్ క్లాస్ అరంగేట్రం చేశాడు.

జూన్ 2018 లో, అతను గ్లోబల్ టి 20 కెనడా టోర్నమెంట్ ప్రారంభ ఎడిషన్ కోసం క్రికెట్ వెస్ట్ ఇండీస్ బి జట్టు జట్టులో ఎంపికయ్యాడు. క్రికెట్ వెస్టిండీస్ బి జట్టు తరఫున టోర్నమెంట్ లో అత్యధిక వికెట్లు తీసిన బౌలర్ గా నిలిచాడు, ఏడు మ్యాచ్ ల్లో పదకొండు డిస్మిసల్స్ చేశాడు. జూలై 2020 లో, అతను 2020 కరేబియన్ ప్రీమియర్ లీగ్ కోసం సెయింట్ లూసియా జౌక్స్ జట్టులో ఎంపికయ్యాడు. 

ఏప్రిల్ 2021 లో, అతను 2021 పాకిస్తాన్ సూపర్ లీగ్లో రీషెడ్యూల్ చేసిన మ్యాచ్లలో ఆడటానికి ముల్తాన్ సుల్తాన్స్తో ఒప్పందం కుదుర్చుకున్నాడు. 2022 ఫిబ్రవరిలో జరిగిన ఇండియన్ ప్రీమియర్ లీగ్ టోర్నమెంట్ కోసం జరిగిన వేలంలో రాజస్థాన్ రాయల్స్ అతన్ని కొనుగోలు చేసింది. జూన్ 2022 లో, ససెక్స్ తరఫున తన మొదటి మ్యాచ్లో, మెక్కాయ్ ట్వంటీ 20 క్రికెట్లో తన మొదటి ఐదు వికెట్లు పడగొట్టాడు, ఇంగ్లాండ్లో జరిగిన 2022 టి 20 బ్లాస్ట్లో సోమర్సెట్పై.

## అంతర్జాతీయ కెరీర్
అక్టోబరు 2018 లో, అతను భారతదేశంతో సిరీస్ కోసం వెస్టిండీస్ యొక్క వన్డే అంతర్జాతీయ (వన్డే) జట్టులో ఎంపికయ్యాడు. 2018 అక్టోబర్ 24న భారత్తో జరిగిన మ్యాచ్లో వెస్టిండీస్ తరఫున వన్డేల్లో అరంగేట్రం చేశాడు. మార్చి 2019 లో, అతను ఇంగ్లాండ్తో సిరీస్ కోసం వెస్టిండీస్ యొక్క ట్వంటీ 20 అంతర్జాతీయ (టి 20) జట్టులో చేర్చబడ్డాడు. 2019 మార్చి 8న ఇంగ్లాండ్తో జరిగిన టీ20లో అరంగేట్రం చేశాడు.

2021 సెప్టెంబర్లో, మెక్కాయ్ 2021 ఐసిసి పురుషుల టి 20 ప్రపంచ కప్ కోసం వెస్టిండీస్ జట్టులో ఎంపికయ్యాడు.

2022 ఆగస్టు 1 న, మెక్కాయ్ భారతదేశంపై 6–17 తో కెరీర్ ఉత్తమ బౌలింగ్ గణాంకాలను నమోదు చేశాడు. టీ20 ఫార్మాట్లో వెస్టిండీస్ ఆటగాడి అత్యుత్తమ బౌలింగ్ గణాంకాలు ఇవే. టీ20 ఫార్మాట్లో భారత్పై ఏ జట్టుకైనా ఇవే అత్యుత్తమ బౌలింగ్ గణాంకాలు. రెండు మ్యాచ్ ల తరువాత, 6 ఆగస్టు 2022 న, మెక్ కాయ్ 2-66 గణాంకాలతో టి 20 ఫార్మాట్ లో ఒక వెస్టిండీస్ ఆటగాడికి అత్యంత ఖరీదైన బౌలింగ్ గణాంకాలను నమోదు చేశాడు.

## సన్మానాలు

* ఇండియన్ ప్రీమియర్ లీగ్ 2022 **రన్నరప్**

## మూలాలు

## బాహ్య లింకులు

* 
వర్గం:జీవిస్తున్న ప్రజలు
వర్గం:1997 జననాలు
వర్గం:వెస్టిండీస్ వన్డే అంతర్జాతీయ క్రికెట్ క్రీడాకారులు
వర్గం:వెస్టిండీస్ టీ20 క్రికెట్ క్రీడాకారులు
పమేలా లావిన్

**పమేలా వైవోన్నే లవిన్** (జననం 1969 మార్చి 12) ఒక ఆల్-రౌండర్‌గా ఆడిన బార్బాడియన్ మాజీ క్రికెటర్.

## జననం
పమేలా లావిన్ 1969, మార్చి 12న బార్బడోస్ లో జన్మించింది.

## క్రికెట్ రంగం
పమేలా లావిన్ కుడిచేతి వాటం బ్యాటింగ్, కుడిచేతి మీడియం-ఫాస్ట్ బౌలింగ్. ఆమె 2005, 2010 మధ్య వెస్టిండీస్ తరపున 24 వన్డే ఇంటర్నేషనల్స్, 15 ట్వంటీ 20 ఇంటర్నేషనల్స్‌లో కనిపించింది. ఆమె బార్బడోస్ తరపున దేశవాళీ క్రికెట్ ఆడింది.

## మూలాలు

## బాహ్య లింకులు

* 
* 

వర్గం:జీవిస్తున్న ప్రజలు
వర్గం:1969 జననాలు
వర్గం:వెస్టిండీస్ మహిళా క్రికెటర్లు
రామ్ చంద్ర విద్యాబాగీష్

**రామచంద్ర విద్యాబాగీష్** ( బెంగాలీ : রামচন্দ্র বিদ্যাবাগীশ ) (1786 - 2 మార్చి 1845) ఒక భారతీయ నిఘంటువు, సంస్కృత పండితుడు.అతని *బంగభాషాభిధాన్* ,మొదటి ఏకభాష బెంగాలీ నిఘంటువు, 1817లో ప్రచురించబడింది. అతను రాజా రామ్మోహన్ రాయ్ స్థాపించిన వేదాంత కళాశాలలో , తరువాత 1827-37 వరకు సంస్కృత కళాశాలలో బోధించాడు. కోల్‌కతాలోని రాజా రామ్మోహన్ రాయ్ పనితో దగ్గరి సంబంధం కలిగి ఉన్నాడు,అతను 1828లో స్థాపించబడిన బ్రహ్మ సభకు మొదటి కార్యదర్శి, 1843 లో దేబేంద్రనాథ్ ఠాగూర్, 21 మంది యువకులను బ్రహ్మ సమాజ్‌లోకి ప్రారంభించాడు .

## మూలాలు

* సేన్‌గుప్తా, సుబోధ్ చంద్ర, అంజలి బోస్ (1988) (ed.) *సంసద్ బంగాలీ చరితాభిధాన్* (జీవిత చరిత్ర నిఘంటువు) (బెంగాలీలో), కలకత్తా: సాహిత్య సంసద్, p. 472.
వర్గం:బ్రహ్మోస్
వర్గం:1786 జననాలు
వర్గం:1845 మరణాలు
వర్గం:బెంగాలీ హిందువులు
వర్గం:19వ శతాబ్దపు బెంగాలీలు
వర్గం:బెంగాలీ భాషా రచయితలు
వర్గం:భారతీయ రచయితలు
వర్గం:18వ శతాబ్దపు భారతీయ రచయితలు
వర్గం:18వ శతాబ్దపు భారతీయ విద్యావేత్తలు
అన్వర్ హుస్సేన్

**అన్వర్ హుస్సేన్ ఖోఖర్** (1920 జూలై 16 – 2002 అక్టోబరు 9) పాకిస్థానీ క్రికెటర్. 1952లో పాకిస్థాన్ తొలి టెస్టు జట్టులో సభ్యుడిగా ఉన్నాడు. 

## ప్రారంభ జీవితం, కుటుంబం
ఖోఖర్ లాహోర్‌లో జన్మించాడు. ఇతను పాకిస్తానీ క్రికెటర్ అస్లాం ఖోఖర్ బంధువు.

## కెరీర్
ఖోఖర్ 1941 నుండి 1947 వరకు భారత పోటీలలో, 1947 నుండి 1955 వరకు పాకిస్తాన్‌లో ఫస్ట్-క్లాస్ క్రికెట్ ఆడాడు. 1947, డిసెంబరులో పశ్చిమ పంజాబ్‌తో జరిగిన మ్యాచ్ లో సింధ్ తరపున బ్యాటింగ్ పాకిస్తాన్‌ ఫస్ట్-క్లాస్ క్రికెట్‌లో వేసిన మొదటి బంతిని ఆడాడు.

1948-49లో టూరింగ్ వెస్ట్ ఇండియన్స్‌తో జరిగిన మ్యాచ్‌లో సింధ్‌కు కెప్టెన్‌గా ఉండి, అత్యుత్తమ ఫస్ట్-క్లాస్ ఆటతీరు కనబరచాడు. డ్రా అయిన మ్యాచ్‌లో 12, 81 పరుగులు చేయడంతోపాటు 66 పరుగులకు 4 వికెట్లు, 19 పరుగులకు 1 వికెట్ తీసుకున్నాడు.  ఒక వారం తర్వాత వెస్ట్ ఇండియన్స్‌తో జరిగిన పాకిస్తాన్ మొదటి ప్రాతినిధ్య మ్యాచ్‌లో ఆడేందుకు ఎంపికయ్యాడు.ఆ సీజన్ తరువాత పాకిస్తాన్ మొదటి పర్యటన జట్టులో సభ్యుడిగా ఉన్నాడు.కొలంబోలో సిలోన్‌తో జరిగిన రెండు మ్యాచ్‌లలో ఆడాడు. 1949-50లో సిలోన్ పాకిస్తాన్‌లో పర్యటించినప్పుడు ప్రాతినిధ్య మ్యాచ్‌లలో ఒకటి కూడా ఆడాడు.

1951-52లో ఇంగ్లిష్ జట్టు పర్యటించినప్పుడు, పాకిస్థాన్ రెండో ఇన్నింగ్స్‌లో 48 పరుగులు చేశాడు. కెప్టెన్ అబ్దుల్ హఫీజ్ కర్దార్‌తో కలిసి ఆరో వికెట్‌కు విలువైన 83 పరుగులు జోడించి, పాకిస్థాన్ నాలుగు వికెట్ల విజయంతో దేశం టెస్ట్ హోదాను పొందింది. కర్దార్ వైస్-కెప్టెన్‌గా ఉన్నప్పుడు 1952-53లో భారత్‌తో జరిగిన పాకిస్తాన్ ప్రారంభ సిరీస్‌లో ఐదు టెస్ట్ మ్యాచ్‌లలో నాలుగింటిలో ఆడాడు. 1953 నవంబరులో ఫస్ట్-క్లాస్ క్రికెట్ నుండి రిటైర్మెంట్ ప్రకటించాడు.

## మరణం
హుస్సేన్ కాలేయ క్యాన్సర్‌తో బాధపడుతూ 2002, అక్టోబరు 9న లాహోర్‌లో మరణించాడు.

## మూలాలు

## బాహ్య లింకులు
* 

వర్గం:2002 మరణాలు
వర్గం:1920 జననాలు
వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
రంగనాథ్ మిశ్రా

**రంగనాథ్ మిశ్రా** (1926 నవంబరు 25 - 2012 సెప్టెంబరు 13) భారతదేశ 21వ ప్రధాన న్యాయమూర్తి, 1990 సెప్టెంబరు 25 నుండి 1991 నవంబరు 24 వరకు ఆయన విధులు నిర్వర్తించాడు. ఆయన భారత జాతీయ మానవ హక్కుల కమిషన్‌కు మొదటి ఛైర్మన్‌గా కూడా ఉన్నాడు. ఆయన 1998, 2004 మధ్య భారత జాతీయ కాంగ్రెస్ నుండి రాజ్యసభ సభ్యునిగా కూడా కొనసాగాడు. ఇలా చేయడంలో ఆయన రెండవవాడు. దీనికి ముందు భారత సుప్రీంకోర్టు ప్రధాన న్యాయమూర్తిగా పదవీ విరమణ చేసి భారత జాతీయ కాంగ్రెస్ నుండి రాజ్యసభకు బహరుల్ ఇస్లాం ఎన్నికయ్యాడు

## కుటుంబ నేపథ్యం
రంగనాథ్ మిశ్రా 1926 నవంబరు 25న ఒడిషాలోని బాణాపూర్‌లో ఒడియా బ్రాహ్మణ కుటుంబంలో జన్మించాడు.

ఆయన తండ్రి గోదాబరీష్ మిశ్రా ఒడియా సాహిత్యవేత్త, కాంగ్రెస్ రాజకీయ నాయకుడు, గోదాబరీష్ మిశ్రా 1941లో ఒరిస్సా రాష్ట్రానికి విద్యా మంత్రిగా చేసాడు, అయితే అప్పటికి భారతదేశం బ్రిటిష్ పాలనలో ఉంది. ఆ సమయంలో ఆయన భుబనేశ్వర్లో ఉత్కల్ యూనివర్సిటీ స్థాపనలో కీలకపాత్ర పోషించాడు. అతని ముగ్గురు కొడుకులలో రంగనాథ్ మిశ్రా చిన్నవాడు.

రంగనాథ్ మిశ్రా పెద్ద సోదరుడు లోకనాథ్ మిశ్రా, రాజాజీ నేతృత్వంలోని స్వతంత్ర పార్టీ, ఆ తరువాత జనతా పార్టీకి చెందిన ప్రముఖ రాజకీయ నాయకుడు. ఆయన రాజ్యసభ సభ్యునిగా, అస్సాం, నాగాలాండ్ గవర్నర్‌గా కూడా అనేక పర్యాయాలు పనిచేశాడు. లోక్‌నాథ్ మిశ్రా కుమారుడు పినాకి మిశ్రా బిజూ జనతాదళ్‌కు చెందిన లోక్‌సభ ఎంపీ.

రంగనాథ్ మిశ్రా రెండవ సోదరుడు రఘునాథ్ మిశ్రా, బాన్పూర్ నియోజకవర్గం నుండి ఒరిస్సా శాసనసభకు ఎన్నికైన కాంగ్రెస్ పార్టీకి చెందిన రాజకీయ నాయకుడు. రఘునాథ్ కుమారుడు, దీపక్ మిశ్రా భారతదేశ 45వ ప్రధాన న్యాయమూర్తిగా 2017 ఆగస్టు 28 నుండి 2018 అక్టోబరు 2 వరకు పదవిలో ఉన్నాడు.

రంగనాథ్ మిశ్రా బాన్పూర్ ఉన్నత పాఠశాల, పి.ఎం. అకాడమీ, తరువాత రావెన్‌షా కళాశాల, అలహాబాద్ విశ్వవిద్యాలయంలలో విద్యాభ్యాసం కొనసాగించాడు. ఆయనకు చిన్న వయస్సులోనే సుమిత్రా మిశ్రాను వివాహం చేసుకున్నాడు. 1950లో, వారికి దేవానంద మిశ్రా అనే కుమారుడు జన్మించాడు, దేవానంద మిశ్రా సుప్రీంకోర్టుతో పాటు, ఒరిస్సా హైకోర్టులోనూ సీనియర్ న్యాయవాదిగా ప్రాక్టీస్ చేసాడు. 2009లో, 59 సంవత్సరాల వయస్సులో దేవానంద మిశ్రా మరణించాడు. కొడుకు అకాల మృతి రంగనాథ్ మిశ్రా దంపతులను తీవ్రమైన మనోవేదనను మిగిల్చింది.

## కెరీర్
1950 సెప్టెంబరు 18న, రంగనాథ్ మిశ్రా ఒరిస్సా హైకోర్టు, కటక్‌లో న్యాయవాదిగా నమోదు చేసుకుని, ఆయన 1969 వరకు న్యాయవాదిగా ప్రాక్టీస్ చేసాడు. ఆయన 1980 నవంబరు 6 నుండి 1981 జనవరి 16 వరకు ఒరిస్సా హైకోర్టు తాత్కాలిక ప్రధాన న్యాయమూర్తిగా పనిచేశాడు. ఆ తరువాత, ఆయన ఒరిస్సా హైకోర్టుకు శాశ్వత ప్రధాన న్యాయమూర్తిగా పదవీ బాధ్యతలు చేపట్టాడు. 1983లో భారత సుప్రీంకోర్టు న్యాయమూర్తిగా నియమితుడయిన ఆయన 1990 సెప్టెంబరు 25న భారత సుప్రీంకోర్టు ప్రధాన న్యాయమూర్తి పదవిని అధిరోహించాడు. 1991 నవంబరు 24న పదవీ ఆయన విరమణ చేశాడు.

### పదవీ విరమణ అనంతర సేవలు
ఆయన 1992 నుండి ఆల్ ఇండియా బాయ్ స్కౌట్స్ అసోసియేషన్‌కు చీఫ్ స్కౌట్‌గా పనిచేశాడు. 1993లో, ఆయన నేషనల్ హ్యూమన్ రైట్స్ కమీషన్ ఆఫ్ ఇండియాకు మొదటి ఛైర్మన్ అయ్యాడు. సోనియా గాంధీ నేతృత్వంలోని కాంగ్రెస్ పార్టీ నుండి 1998 నుండి 2004 వరకు రాజ్యసభ సభ్యుడుగా వ్యవహరించాడు.

## మరణం
అనారోగ్య సమస్యలతో రంగనాథ్ మిశ్రా 2012 సెప్టెంబరు 13న భువనేశ్వర్‌లో తుదిశ్వాస విడిచాడు. ఆయనకు భార్య సుమిత్రా మిశ్రా, మనవడు ఆనంద్ మిశ్రా ఉన్నారు.

## మూలాలు
వర్గం:1926 జననాలు
వర్గం:2012 మరణాలు
వర్గం:భారత ప్రధాన న్యాయమూర్తులు
వర్గం:ఒడిశా నుండి రాజ్యసభ సభ్యులు
వర్గం:భారతీయ న్యాయవాదులు
వర్గం:భారతీయ న్యాయమూర్తులు
వర్గం:ఒడిశా నుండి భారత జాతీయ కాంగ్రెస్ రాజకీయ నాయకులు
వర్గం:ఉత్కళ రత్న సమ్మాన్ గ్రహీతలు
సరస్వతీ రహస్యోపనిషత్తు

***సరస్వతి-రహస్య ఉపనిషత్*** , అంటే "జ్ఞాన దేవత యొక్క రహస్య జ్ఞానం",  అనేది మధ్యయుగ కాలం నాటి సంస్కృత గ్రంథం. ఇది హిందూ మతంలోని ఉపనిషత్తులలో ఒకటి. ఈ గ్రంథం ఎనిమిది శాక్త ఉపనిషత్తులలో ఒకటిగా వర్గీకరించబడింది. ఇది కృష్ణ యజుర్వేదంలో పొందుపరచబడింది.

ఈ ఉపనిషత్తు శక్తి, బ్రహ్మ పదార్ధము సూత్రంగా కీర్తించడంతోపాటు భక్తి, వేదాంత పరిభాషల కలయికను విస్తృతంగా వివరిస్తుంది. ఈ గ్రంథం యొక్క అంతర్లీన తాత్విక ఆవరణ అద్వైత వేదాంతానికి అనుగుణంగా ఉంటుంది. హిందూ మతం యొక్క సరస్వతి దేవత సంప్రదాయాలకు ఈ గ్రంథం ముఖ్యమైనది. 

## చరిత్ర
*సరస్వతి-రహస్య ఉపనిషత్తు* రచించిన రచయిత యొక్క శతాబ్దం తెలియదు. ఇది చివరి ఉపనిషత్తు, బహుశా మధ్యయుగ కాలం నాటిది. 12వ, 15వ శతాబ్దపు CE మధ్య కాలంలో ఇతర శాక్త ఉపనిషత్తుల మాదిరిగానే ఈ వచనం రచించబడి ఉండవచ్చు. సరస్వతి దేవతగా 2వ సహస్రాబ్ది BCE నుండి వేద సాహిత్యంలో గుర్తించవచ్చు. ఈ గ్రంథం యొక్క మాన్యుస్క్రిప్ట్‌లు *సరస్వతీ ఉపనిషద్*, *సరస్వతీ రహస్యోపనిషద్*, *సరస్వత్యుపనిషద్* లేదా *సరస్వతీరహస్యోపనిషద్* అనే పేర్లతో కూడా కనుగొనబడ్డాయి.    తెలుగు భాషలో 108 ఉపనిషత్తుల వివరణలో , ఇది 106వ స్థానంలో ఉన్నది.

## విషయ వివరణ
ఇది రెండు అధ్యాయాలుగా కలిగి ఉంది. మొదటిది ఋగ్వేదంలో దేవి (సరస్వతి దేవత)లో కనిపించే ఋక్కుల  శైలిలో నిర్మించబడింది, రెండవ భాగం *శ్లో*కాల రూపంలో ఉన్నది .  మొదటిది  భక్తి (భక్తితో కూడిన ఆరాధన)కి, రెండవది భక్తుడు ఇంకా దేవత మధ్య ఒక స్థిరమైన ప్రయాణాన్ని సూచిస్తుంది. 

సరస్వతీ దేవికి ఆరాధనతో ఇది మొదలవుతుంది. కృష్ణ యజుర్వేదంలోని ఇతర ఉపనిషత్తులలో కూడా కనిపించే ఈ ఆశీర్వాదం "మమ్మల్ని రక్షించుము, మమ్ములను కాపాడుము" అన్న వాక్యాలతో ప్రారంభమవుతుంది. ఆమె సత్యం యొక్క సారాంశం, సార్వత్రిక సామ్రాజ్ఞి అని ప్రశంసించబడింది, ఆమె అన్ని విషయాలలో వ్యక్తమవుతుంది, మనస్సులను ఆత్మలను పోషిస్తుంది. అందుకు ఆమె ఆశీర్వాదం కోసం కీర్తించబడుచున్నది. ఆమెను జ్ఞానం యొక్క దేవత అని పిలుస్తారు, ప్రకాశవంతమైనది, తెలుపు రంగులో ప్రకాశవంతంగా ఉంటుంది, ఆమె అక్షరాలు, పదాలు, వాక్యాలు, అర్థం లేదా అవగాహనగా వ్యక్తమవుతుంది, తద్వారా మనిషి యొక్క ఆత్మను శుద్ధి చేస్తుంది ఇంకా సుసంపన్నం చేస్తుంది. సరస్వతి-రహస్య ఉపనిషత్ ప్రకారం, ప్రవహించే దేనికైనా, సంగీతం, కవిత్వం, గాత్రం, భాష, కళ, ఊహల దేవత. వచనంలోని 1వ అధ్యాయం, "ఓ దేవీ, నా అవగాహనను పెంచు", "సరస్వతీ! నన్ను నీలాగా మార్చు", "సరస్వతీ, మేము నీలో లీనమై ఉండగలము!" 

రెండవ అధ్యాయంలో సరస్వతికి భక్తునికి మధ్య సంభాషణను అందిస్తుంది. ఇక్కడ, ఆమె బ్రహ్మకు శక్తి, ప్రేరణగా జ్ఞాన వనరుగా పేర్కొనబడింది, రెండోది వేదాలను రచించిన ఘనత ఆమెకు ఆపాదించబడినది. ఆ తర్వాత, ఆమెను మాయగా, మారని బ్రహ్మ స్వరూపంగా చూపిస్తున్నది. ఈ అధ్యాయంలోని పదహారు వచన శ్లోకాలు 13, 15–20, 23–28 ఇంకా 30–32 శ్లోకాలుగా అద్వైత వేదాంత గ్రంథమైన ***వాక్యసుధ*** లో పూర్తిగా సూచించబడ్డాయి.

## మూలములు

*సరస్వతి రహస్య ఉపనిషత్తు

వర్గం:ఉపనిషత్తులు

వర్గం:వేదాంతము
వర్గం:సంస్కృత గ్రంథాలు
వజహతుల్లా వస్తీ

**వజహతుల్లా వస్తీ** (జననం 1974, నవంబరు 11) పాకిస్తానీ మాజీ క్రికెట్ ఆటగాడు. పాకిస్తాన్ క్రికెట్ బోర్డు నేషనల్ సెలక్షన్ కమిటీ సభ్యుడిగా కూడా పనిచేశాడు. కుడిచేతి వాటం బ్యాట్స్‌మన్ గా, కుడిచేతి ఆఫ్‌బ్రేక్ బౌలర్ గా రాణించాడు.

## జననం
వజహతుల్లా వస్తీ 1974, నవంబరు 11న పాకిస్తాన లోని పెషావర్ లో జన్మించాడు.

## క్రికెట్ రంగం
1999 ఫిబ్రవరి నుండి 2000 మే మధ్యకాలంలో ఆరు టెస్ట్ మ్యాచ్‌లు ఆడాడు. అయితే అతని ఆటతీరుపై చాలా విమర్శలు రావడంతో జట్టుకు దూరమయ్యాడు. లాహోర్‌లో శ్రీలంకతో జరిగిన రెండో టెస్టులో 133, 121 నాటౌట్‌ను గా నిలిచాడు.

1999 క్రికెట్ ప్రపంచ కప్ సెమీఫైనల్‌లో న్యూజిలాండ్‌పై అత్యుత్తమ వన్డే ఆటతీరు కనబరచాడు. 123 బంతులలో 10 ఫోర్లు, 1 సిక్స్ తో 84 పరుగులు చేశాడు. ఆ మ్యాచ్ లో పాకిస్తాన్ తొమ్మిది వికెట్ల తేడాతో గెలిచింది. 2000 మే నుండి అంతర్జాతీయ క్రికెట్ ఆడలేదు.

## మూలాలు

## బాహ్య లింకులు
* 

వర్గం:జీవిస్తున్న ప్రజలు
వర్గం:1974 జననాలు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
జాహిద్ ఫజల్

**జాహిద్ ఫజల్** (జననం 1973, నవంబరు 10) పాకిస్తానీ మాజీ క్రికెటర్. 1990 నుండి 1995 వరకు 9 టెస్టులు, 19 వన్డేలు ఆడాడు. కుడిచేతి వాటం బ్యాట్స్‌మన్ గా రాణించాడు. 

## క్రికెట్ రంగం
1990 ఫిబ్రవరిలో పాకిస్తాన్ ఆటోమొబైల్స్ కార్పొరేషన్ తరపున ఫస్ట్-క్లాస్ అరంగేట్రం చేసాడు. ఏకైక ఇన్నింగ్స్‌లో హాఫ్ సెంచరీ చేశాడు. తొమ్మిది నెలల తర్వాత అంతర్జాతీయ క్రికెట్ లోకి అరంగేట్రం చేసాడు. న్యూజిలాండ్ జట్టుతో జరిగిన మూడవ వన్డేలో ఆడాడు. 1991, ఆక్టోబరు 25న విల్స్ ట్రోఫీ ఫైనల్‌లో షార్జాలో భారత్‌పై తన అత్యధిక వన్డే స్కోరు 98* (రిటైర్డ్ హర్ట్) చేశాడు. 1992 క్రికెట్ ప్రపంచ కప్‌లో కూడా ఆడాడు, అక్కడ పాకిస్తాన్ విజేతగా నిలిచింది.

1995 సెప్టెంబరులో శ్రీలంకతో జరిగిన మూడవ టెస్టు ఇతని చివరి అంతర్జాతీయ మ్యాచ్. అందులో 23, 1 స్కోర్ చేశాడు. తన అంతర్జాతీయ కెరీర్‌ను టెస్ట్ బ్యాటింగ్ సగటు 18.00, వన్డే సగటు 23.20తో పూర్తి చేశాడు. 2004 వరకు దేశవాళీ క్రికెట్‌ను ఆడటం కొనసాగించాడు. ఫస్ట్-క్లాస్, లిస్ట్ ఎ సగటులతో ముప్పైకి మించి రిటైరయ్యాడు.

## మూలాలు

వర్గం:జీవిస్తున్న ప్రజలు
వర్గం:1973 జననాలు
వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
యాసిర్ అలీ

**యాసిర్ అలీ** (జననం 1985, అక్టోబరు 15) పాకిస్తానీ మాజీ క్రికెటర్. పాకిస్థాన్ జాతీయ క్రికెట్ జట్టు తరపున 2003లో ఏకైక టెస్ట్ క్రికెట్ మ్యాచ్‌లో ఆడాడు. కుడిచేతి వాటం బ్యాట్స్‌మన్ గా, కుడిచేతి మీడియం-ఫాస్ట్ బౌలర్ గా రాణించాడు.

## జననం
యాసిర్ అలీ 1985 అక్టోబరు 15న పాకిస్తాన్, పంజాబ్ లోని హజ్రో లో జన్మించాడు.

## కెరీర్
గ్రేడ్ 2 దేశీయ పోటీలో అటాక్ అండర్-19 జట్టులో క్రికెటర్‌గా తన కెరీర్‌ను ప్రారంభించాడు. ఇతని ఆటతీరు కారణంగా, దక్షిణాఫ్రికా పర్యటన కోసం పాకిస్తాన్ క్రికెట్ అకాడమీ జట్టులో ఎంపికయ్యాడు.

2005లో, 19 సంవత్సరాల వయస్సులో బంగ్లాదేశ్‌పై టెస్ట్ క్రికెట్‌లోకి అరంగేట్రం చేసాడు. క్రికెట్ చరిత్రలో ఫస్ట్ క్లాస్ అరంగేట్రం, అదే మ్యాచ్‌లో టెస్ట్ అరంగేట్రం చేసిన కొద్దిమంది ఆటగాళ్ళలో ఒతను ఒకడు.

ప్రస్తుతం ఇంగ్లాండ్‌లో స్థానిక క్రికెట్ లీగ్‌లు ఆడుతున్నాడు. నార్త్ స్టాఫోర్డ్‌షైర్, సౌత్ చెషైర్ లీగ్‌లలో పాల్గొన్నాడు.

## మూలాలు

వర్గం:జీవిస్తున్న ప్రజలు
వర్గం:1985 జననాలు
వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
నవేద్ లతీఫ్

**నవేద్ లతీఫ్** (జననం 1976, ఫిబ్రవరి 21) పాకిస్తాన్ మాజీ క్రికెటర్. 2001 - 2003 మధ్యకాలంలో పాకిస్తాన్ జాతీయ క్రికెట్ జట్టుకు ప్రాతినిధ్యం వహించాడు. కుడిచేతి వాటం బ్యాట్స్‌మన్ గా, కుడిచేతి మీడియం-పేస్ బౌలర్ గా రాణించాడు.

## దేశీయ క్రికెట్
2004/05లో ట్వంటీ 20 క్రికెట్ ఆడటం ప్రారంభించాడు. 2008 ప్రారంభంలో ఇండియన్ క్రికెట్ లీగ్‌లో లాహోర్ బాద్‌షాస్‌కు సంతకం చేయడానికి ముందు సౌత్ నాటింగ్‌హామ్‌షైర్ లీగ్‌లో ప్లమ్‌ట్రీ సిసి కోసం డివిజన్ 1లో కొన్ని మ్యాచ్ లు ఆడాడు.

2000/01 క్వాయిడ్-ఎ-అజం ట్రోఫీలో గుజ్రాన్‌వాలాతో జరిగిన మ్యాచ్‌లో సర్గోధా తరపున ఆడుతూ లతీఫ్ సరిగ్గా 13 గంటల్లో 394 పరుగులు చేశాడు. 1973/74లో కరాచీలో అఫ్తాబ్ బలోచ్ 428 పరుగులు చేసిన తర్వాత ఇది పాకిస్థాన్‌లో అత్యధిక ఫస్ట్-క్లాస్ స్కోరుగా రికార్డుల్లోకి ఎక్కింది. ఫస్ట్ క్లాస్ క్రికెట్ చరిత్రలో ఇది పదో అత్యధిక స్కోరు.

## అంతర్జాతీయ క్రికెట్
2002 జనవరి/ఫిబ్రవరిలో వెస్టిండీస్‌తో ఒక టెస్ట్ మ్యాచ్ ఆడాడు. 
2001లో జింబాబ్వేతో వన్డే క్రికెట్ లోకి అరంగేట్రం చేశాడు. తన 2వ వన్డే మ్యాచ్‌లో శ్రీలంకపై 113 పరుగులతో అత్యుత్తమ సెంచరీ చేశాడు. 2003లో దక్షిణాఫ్రికాపై వన్డే క్రికెట్‌లో చివరిసారిగా ఆడాడు.

## మూలాలు

## బ-యటి లింకులు

వర్గం:జీవిస్తున్న ప్రజలు
వర్గం:1976 జననాలు
వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
మహ్మద్ జాహిద్

**మహ్మద్ జాహిద్** (జననం 1976, ఆగస్టు 2) పాకిస్తాన్ క్రికెట్ కోచ్, మాజీ క్రికెటర్. కుడిచేతి వాటం బ్యాట్స్‌మన్ గా, కుడిచేతి ఫాస్ట్ బౌలర్ గా రాణించాడు.

1996లో న్యూజిలాండ్‌పై పదకొండు వికెట్లు తీసి, అంతర్జాతీయ అరంగేట్రంలోనే పది వికెట్లు తీసిన మొదటి పాకిస్థానీ క్రికెటర్ గా రికార్డు సాధించాడు.

## కెరీర్
2003 జనవరి వరకు ఆడటం కొనసాగించాడు. 1996లో న్యూజిలాండ్‌తో జరిగిన తొలి టెస్టులో 11 వికెట్లు తీశాడు. ఇందులో రెండో ఇన్నింగ్స్‌లో 66 పరుగులకు 7 వికెట్లు ఉన్నాయి. అరంగేట్రంలోనే 10 లేదా అంతకంటే ఎక్కువ వికెట్లు తీసిన తొలి పాకిస్థానీ క్రికెటర్ గా నిలిచాడు.

## ప్రస్తుతం
జాహిద్ లివర్‌పూల్ & డిస్ట్రిక్ట్ క్రికెట్ పోటీలో లివర్‌పూల్‌లోని సెఫ్టన్ పార్క్ క్రికెట్ క్లబ్ కోసం క్లబ్ క్రికెట్ ఆడాడు. 2014 సీజన్‌లో సౌత్ యార్క్‌షైర్ క్రికెట్ లీగ్‌లో విస్టన్ క్రికెట్ క్లబ్ తరపున కూడా ఆడాడు.
2020 ఆగస్టులో లాహోర్‌లోని పాకిస్తాన్ క్రికెట్ బోర్డు హై పెర్ఫార్మెన్స్ సెంటర్‌లో బౌలింగ్ కోచ్‌గా నియమితులయ్యాడు. 2021 ఫిబ్రవరి 24న బౌలింగ్ కోచ్ పదవికి రాజీనామా చేశాడు.

## మూలాలు

## బాహ్య లింకులు
* 

వర్గం:జీవిస్తున్న ప్రజలు
వర్గం:1976 జననాలు
వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
కెయోటి శాసనసభ నియోజకవర్గం

**కెయోటి శాసనసభ నియోజకవర్గం** బీహార్ రాష్ట్రంలోని నియోజకవర్గాలలో ఒకటి. ఈ నియోజకవర్గం మధుబని జిల్లా, మధుబని లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి.

ఈ అసెంబ్లీ నియోజకవర్గం పరిధిలో కియోటి కమ్యూనిటీ డెవలప్‌మెంట్ బ్లాక్, సింగవార కమ్యూనిటీ డెవలప్‌మెంట్ బ్లాక్‌లోనిఅరై బిర్దిపూర్, బనౌలి, భారతి, భర్హుల్లి, హరిహర్‌పూర్ తూర్పు, హరిహర్‌పూర్ వెస్ట్, హర్పూర్, మాధోపూర్ బసత్వారా, కలిగావ్, సద్వారా, దిగియార్, టెక్తార్, సిమ్రి గ్రామ పంచాయతీలు ఉన్నాయి.

## ఎన్నికైన సభ్యులు

## మూలాలు

వర్గం:బీహార్ శాసనసభ నియోజకవర్గాలు
జాలే శాసనసభ నియోజకవర్గం

**జాలే శాసనసభ నియోజకవర్గం** బీహార్ రాష్ట్రంలోని నియోజకవర్గాలలో ఒకటి. ఈ నియోజకవర్గం మధుబని జిల్లా, మధుబని లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి.

ఈ అసెంబ్లీ నియోజకవర్గం పరిధిలో జాలే కమ్యూనిటీ డెవలప్‌మెంట్ బ్లాక్, సింఘ్వారా కమ్యూనిటీ డెవలప్‌మెంట్ బ్లాక్‌లోనిఅస్థువా, భవానీపూర్, రాజో, కటాసా, కట్కా, మణికౌలి, నిస్తా, రాంపూరా, సనాపూర్, షకర్పూర్, సింఘవార నార్త్, సింఘవార సౌత్, జాలే సౌత్, జాలే వెస్ట్, జాలే నార్త్, జాలే ఈస్ట్, కత్రువల్ బసంత్, రాహి ఈస్ట్, రాధీ వెస్ట్, రాహి నార్త్, రాధి సౌత్, డోఘ్రా, తరియాని, రియోధా, భర్వారా, మురైత్ గ్రామ పంచాయతీలు ఉన్నాయి.

## ఎన్నికైన సభ్యులు

## మూలాలు

వర్గం:బీహార్ శాసనసభ నియోజకవర్గాలు
మధుబని శాసనసభ నియోజకవర్గం

**మధుబని శాసనసభ నియోజకవర్గం** బీహార్ రాష్ట్రంలోని నియోజకవర్గాలలో ఒకటి. ఈ నియోజకవర్గం మధుబని జిల్లా, మధుబని లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి.

ఈ అసెంబ్లీ నియోజకవర్గం పరిధిలో పాండౌల్ కమ్యూనిటీ డెవలప్‌మెంట్ బ్లాక్, మధుబని బ్లాక్‌లోని బసురా, భచ్చి, భావారా, లచ్మినగర్, సోనౌర్, మక్సుదా, ఖజురి, శంభువార్, సుందర్‌పూర్, భిత్తి, బలియా గ్రామ పంచాయతీలు, మధుబని మున్సిపాలిటీ ఉన్నాయి.

## ఎన్నికైన సభ్యులు

## మూలాలు

వర్గం:బీహార్ శాసనసభ నియోజకవర్గాలు
మాంఝీ శాసనసభ నియోజకవర్గం

**మాంఝీ శాసనసభ నియోజకవర్గం** బీహార్ రాష్ట్రంలోని నియోజకవర్గాలలో ఒకటి. ఈ నియోజకవర్గం సివాన్ జిల్లా, మహరాజ్‌గంజ్ లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి.

ఈ అసెంబ్లీ నియోజకవర్గం పరిధిలో లాల్‌పూర్ కమ్యూనిటీ డెవలప్‌మెంట్ బ్లాక్, మంఝి కమ్యూనిటీ డెవలప్‌మెంట్ బ్లాక్‌లోని సర్బిసార్య, సితాల్‌పూర్, తాజ్‌పూర్, ఆదర్శ్ గ్రామ్ బరేజా, మదన్ సాత్, ఘోరత్, దుమారీ, జైత్‌పూర్, ఇనాయత్‌పూర్, నసీరా, బాలేష్రా, దౌద్‌పూర్, లెజువార్, బంగారా, సోన్‌బర్సా, మర్హాన్, మంఝీ పుర్బి, మంఝీ పశ్చిమి & మంఝి పశ్చిమ పంచాయితీ, కౌరు-ధౌరు గ్రామ పంచాయతీలు, బనియాపూర్ కమ్యూనిటీ డెవలప్‌మెంట్ బ్లాక్‌లోని కర్హి, మానిక్‌పురా, లౌవా కాలా గ్రామ పంచాయతీలు ఉన్నాయి.

## ఎన్నికైన సభ్యులు

## మూలాలు

వర్గం:బీహార్ శాసనసభ నియోజకవర్గాలు
అలంనగర్ శాసనసభ నియోజకవర్గం

**అలంనగర్ శాసనసభ నియోజకవర్గం** బీహార్ రాష్ట్రంలోని నియోజకవర్గాలలో ఒకటి. ఈ నియోజకవర్గం మాధేపురా జిల్లా, మాధేపురా లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి.

ఈ అసెంబ్లీ నియోజకవర్గం పరిధిలో ఆలంనగర్, పురైని, చౌసా కమ్యూనిటీ డెవలప్‌మెంట్ బ్లాక్‌లు, ఉదకిషుంగంజ్ కమ్యూనిటీ డెవలప్‌మెంట్ బ్లాక్‌లోని రహ్తా ఫన్హాన్, నయానగర్, సహజద్‌పూర్, లష్కరీ, మంజోరా, జోతైలీ, ఖరా, బుద్మా, గోపాల్‌పూర్ గ్రామ పంచాయతీలు ఉన్నాయి.

## ఎన్నికైన సభ్యులు

## మూలాలు

వర్గం:బీహార్ శాసనసభ నియోజకవర్గాలు
బీహారిగంజ్ శాసనసభ నియోజకవర్గం

**బీహారిగంజ్ శాసనసభ నియోజకవర్గం** బీహార్ రాష్ట్రంలోని నియోజకవర్గాలలో ఒకటి. ఈ నియోజకవర్గం మాధేపురా జిల్లా, మాధేపురా లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి.

ఈ అసెంబ్లీ నియోజకవర్గం పరిధిలో బీహారిగంజ్, గ్వాల్పరా కమ్యూనిటీ డెవలప్‌మెంట్ బ్లాక్‌లు, ఉడా కిషుగంజ్ కమ్యూనిటీ డెవలప్‌మెంట్ బ్లాక్‌లోని బిరిరాన్‌పాల్, మధుబన్, రాంపూర్ ఖోరా, కిషుంగంజ్, పరారియా, బరాహి అనద్‌పురా, పిప్రా కరోటి గ్రామ పంచాయతీలు ; గ్రామ పంచాయితీలు హరిపూర్ కాలా, డిగ్గి, సింగియోన్, రఘునాథ్‌పూర్, కొల్హయ్‌పట్టి దుమ్రియా, రజనీ, గంగాపూర్, దీనాపట్టి సఖువా, పోఖ్రామ్ పర్మనాద్‌పూర్, జోర్గామా, రాంపూర్ గ్రామ పంచాయతీలు, మురళిగంజ్ నోటిఫైడ్ ప్రాంతం,మురళిగంజ్ కమ్యూనిటీ డెవలప్‌మెంట్ బ్లాక్ ఉన్నాయి.

## ఎన్నికైన సభ్యులు

## మూలాలు

వర్గం:బీహార్ శాసనసభ నియోజకవర్గాలు
నితిన్ మీనన్

**నితిన్ నరేంద్ర మీనన్** (జననం 1983 నవంబరు 2) భారతీయ క్రికెట్ ఆటగాడు, అంపైరు. అతను కుడిచేతి వాటం బ్యాట్స్‌మన్, లిస్ట్ A క్రికెట్‌లో మధ్యప్రదేశ్‌కు ప్రాతినిధ్యం వహించాడు. అతను ఇప్పుడు అంపైర్‌గా ఉన్నాడు. 2015–16 రంజీ ట్రోఫీ లోను,  ఆస్ట్రేలియాలోని షెఫీల్డ్ షీల్డ్‌లో మ్యాచ్‌లలోనూ నిలిచాడు. 2020 జూన్లో, అతను నిగెల్ లాంగ్ స్థానంలో ICC అంపైర్ల ఎలైట్ ప్యానెల్‌కు పదోన్నతి పొందాడు. అతని తండ్రి నరేంద్ర మీనన్ కూడా క్రికెటరు, అంపైరు.

## అంపైరింగ్ కెరీర్
అతను 2017 జనవరి 26న భారతదేశం, ఇంగ్లండ్‌ల మధ్య తన మొదటి ట్వంటీ20 ఇంటర్నేషనల్ (T20I) మ్యాచ్‌లో నిలిచాడు  2017 మార్చి 15న ఆఫ్ఘనిస్తాన్, ఐర్లాండ్ మధ్య తన మొదటి వన్డే ఇంటర్నేషనల్ (ODI) మ్యాచ్‌లో నిలిచాడు 

2018 అక్టోబరులో, అతను 2018 ICC మహిళల వరల్డ్ ట్వంటీ20 కోసం పన్నెండు మంది ఆన్-ఫీల్డ్ అంపైర్‌లలో ఒకరిగా ఎంపికయ్యాడు. అతను ఇయాన్ గౌల్డ్‌తో కలిసి 2019 ఇండియన్ ప్రీమియర్ లీగ్ ఫైనల్‌కు ఆన్-ఫీల్డ్ అంపైర్‌గా ఉన్నాడు.

2019 నవంబరులో భారతదేశంలో ఆఫ్ఘనిస్తాన్, వెస్టిండీస్ మధ్య  ఒక టెస్ట్ మ్యాచ్‌కు ఆన్-ఫీల్డ్ అంపైర్‌లలో మీనన్ ఒకరు. ఈ స్థాయిలో అంపైరింగ్ చేసిన 62వ భారతీయుడిగా నిలిచాడు. 2020 ఫిబ్రవరిలో, ఆస్ట్రేలియాలో జరిగే 2020 ICC మహిళల T20 ప్రపంచ కప్‌లో మ్యాచ్‌లలో అంపైర్‌లలో ఒకరిగా ICC అతనిని పేర్కొంది.

2020 జూన్‌లో మీనన్, ఇంగ్లండ్‌కు చెందిన నిగెల్ లాంగ్ స్థానంలో ICC అంపైర్ల ఎలైట్ ప్యానెల్‌కు ఎలివేట్ చేయబడి, ఆ జాబితాలోకి ప్రవేశించిన మూడవ భారతీయ అంపైరయ్యాడు.

## మూలాలు


వర్గం:వికెట్ కీపర్లు
వర్గం:భారతీయ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1983 జననాలు
ఆండీ పైక్రాఫ్ట్

**ఆండ్రూ జాన్ పైక్రాఫ్ట్** (జననం 1956 జూన్ 6) జింబాబ్వే మాజీ క్రికెటరు. అతను 1983 నుండి 1992 వరకు 3 టెస్ట్ మ్యాచ్‌లు, 20 వన్డే ఇంటర్నేషనల్స్ ఆడాడు.

## దేశీయ కెరీర్
ఆండీ, జింబాబ్వే స్వాతంత్ర్యం పొందడానికి ముందు రోడేషియా తరపున ఆడాడు. దక్షిణాఫ్రికా దేశీయ పోటీలో జింబాబ్వే జట్టుకు (1980 నుండి), పశ్చిమ ప్రావిన్స్‌కు కూడా ప్రాతినిధ్యం వహించాడు.

## క్రికెట్ తర్వాత
2006 మార్చిలో పైక్రాఫ్ట్, జింబాబ్వే A జట్టుకు కోచ్‌గా నియమితుడయ్యాడు,  ఈ పాత్రను 2008 ఆగస్టు వరకు నిర్వహించాడు.

2009 మార్చిలో పైక్రాఫ్ట్  ఐసిసి మ్యాచ్ రిఫరీల ఎలైట్ ప్యానెల్‌లో సభ్యుడయ్యాడు 

## మూలాలు

వర్గం:జీవిస్తున్న ప్రజలు
వర్గం:1956 జననాలు
వర్గం:జింబాబ్వే క్రికెట్ క్రీడాకారులు
పూడూరి రాజిరెడ్డి

పూడూరి రాజిరెడ్డి తెలుగు కథా రచయిత, పాత్రికేయుడు, కాలమిస్ట్.
## బాల్యం
రాజిరెడ్డీ 1977 సెప్టెంబర్ 11న తెలంగాణలోని రాజన్న సిరిసిల్ల జిల్లా చందుర్తి మండలం నరసింగాపురం గ్రామంలో పూడూరి లచ్చవ్వ(లక్ష్మి), పూడూరి రాంరెడ్డి దంపతులకు పుట్టారు.
## విద్య, ఉద్యోగం
రాజిరెడ్డి నర్సింగాపురంలోని ప్రభుత్వ ప్రాథమిక పాఠశాలలో ఐదవ తరగతి వరకు చదువుకున్నాడు. ఆరు-ఏడు తరగతులు రంగారెడ్డి జిల్లా మేడ్చల్ లోని లక్ష్మమ్మ స్మారక విద్యాలయంలో చదివాడు. ఎనిమిదవ తరగతి నుంచి పదవ తరగతి వరకు రంగారెడ్డి జిల్లా కీసరగుట్టలో ఉన్న ఆంధ్రప్రదేశ్ గురుకుల(రెసిడెన్షియల్) పాఠశాలలో చదివాడు. ఇంటర్మీడియట్ ఎంపీసీ హైదరాబాదులోని ఆలియాలో ఉన్న ప్రభుత్వ జూనియర్ కళాశాలలో, బీఎస్సీ ఎంపీఈలో సిద్దిపేటలోని ప్రభుత్వ డిగ్రీ కళాశాలలో పూర్తి చేసాడు.
1999 జూలై నుంచి 2003 వరకు జూనియర్‌ ఇంజినీర్‌గా టీమ్‌ ఏసియా గ్రీవ్స్‌ సెమీకండక్టర్స్‌ లిమిటెడ్, పటాన్‌చెరు లో పని చేసాడు. ఆపై పాత్రికేయ వృత్తిలోకి వచ్చి 2003 డిసెంబర్‌ నుంచి 2007 డిసెంబర్‌ వరకు ఈనాడు తెలుగు దినపత్రికలో సబ్‌ ఎడిటర్‌గా పని చేసాడు. 2008 జనవరి నుంచి సాక్షి దినపత్రికలో పని చేస్తున్నాడు. సాక్షి పత్రికలో తొలి నాలుగేళ్ళు ఫన్‌డే ఇన్‌చార్జ్ గా, ఆ తరువాత ఐదున్నరేళ్ళు సాక్షి సాహిత్యం పేజీ ఇన్‌చార్జ్‌గా, ప్రస్తుతం సంపాదకీయం పేజీ విభాగంలో పని చేస్తున్నారు.
## రచనా వ్యాసంగం
రాజిరెడ్డి ఇంటర్ లో ఉండగానే కథా రచన మొదలుపెట్టారు. ముఖ్యంగా కథా రచన వీరి ప్రక్రియ. పత్రికేయుడిగా వ్యాస రచన శైలిలో కూడా బాగా పని చేసారు. 
### కథలు
రాసిన కథల వివరాలు:
# ఆమె పాదాలు (1999)
# కథ కాని కథ (2002)
# నాలో(కి) నేను (2006)
# మరణ లేఖలు (2008)
# చింతకింది మల్లయ్య ముచ్చట (2009)
# చినుకు రాలినది (2010)
# కాశెపుల్ల (2010)
# రెండడుగుల నేల (2011)
# తమ్ముడి మరణం (2013)
# రెక్కల పెళ్లాం (2014)
# మంట (2015)
# శ్రీమతి సర్టిఫికెట్‌ (2017)
# దేహి (2017)
# బోర్లించిన చెప్పు (2017)
# గంగరాజం బిడ్డ (2018)
# రెండో భాగం (2018)
# కొట్టివేత (2019)
# ఫ్యామిలీ ఫొటో (2019)
# కొండ (2019)
# మెడిటేషన్‌ (2020)
# చిలుము (2021)
# ఎడ్డి (2022)
# ఎఱుక (2022)
# చిన్న సమస్య (2023)
# జీవగంజి (2023)

వర్గం:తెలుగు రచయితలు
వర్గం:1977 జననాలు
పాల్ రీఫెల్

**పాల్ రోనాల్డ్ రీఫెల్** (జననం 1966 ఏప్రిల్ 19) ఆస్ట్రేలియా మాజీ క్రికెటరు. అతను 1992 నుండి 1999 వరకు 35 టెస్టులు, 92 వన్డే ఇంటర్నేషనల్స్ ఆడాడు. అతను 1999 ప్రపంచ కప్ విజేతలైన ఆస్ట్రేలియా జట్టులో సభ్యుడు. రిటైర్మెంట్ తర్వాత ఫస్ట్ క్లాస్ క్రికెట్ అంపైర్ అయ్యాడు.  అతను ప్రస్తుతం ఐసిసి అంపైర్ల ఎలైట్ ప్యానెల్ సభ్యుడు. 1999 క్రికెట్ ప్రపంచ కప్ గెలిచిన ఆస్ట్రేలియా జట్టులో రీఫెల్ ఒక భాగం.

## ఆటగాడిగా
రీఫిల్ కెరీర్‌లో అత్యుత్తమ బౌలింగ్ గణాంకాలు 6/71 1993లో ఎడ్జ్‌బాస్టన్‌లో వచ్చాయి. కెరీర్ మొత్తంలో అతను 35 టెస్టుల్లో 26.96 సగటుతో 104 వికెట్లు తీశాడు. ఒక ఇన్నింగ్స్‌లో 5 లేదా అంతకంటే ఎక్కువ వికెట్లు ఐదుసార్లు తీసుకున్నాడు. సీమ్ బౌలింగ్ ప్రధాన దాడి ఆయుధంగా ఉన్న ఖచ్చితమైన బౌలర్,  రీఫిల్ బ్యాటరుగా కూడా పనికొస్తాడు. షాట్‌మేకింగ్ సామర్థ్యం అతనిలో పరిమితమే ఐనప్పటికీ, అతనికి పటిష్ఠమైన రక్షణాత్మక సామర్థ్యం ఉంది. 1999 క్రికెట్ ప్రపంచ కప్ వన్‌డే గెలిచిన జట్టు, 1994/95 ఫ్రాంక్ వోరెల్ ట్రోఫీ సిరీస్‌లో వెస్టిండీస్‌ను ఓడించిన టెస్ట్ జట్టులో సభ్యుడుగా ఉండటం అతని ఆస్ట్రేలియన్ ఆట జీవితంలో రెండు ముఖ్యమైన విజయాలు.  2001 లో రీఫెల్ విక్టోరియన్ క్రికెట్ కెప్టెన్‌గా ఉండగా, మైఖేల్ క్లింగర్ 99 నాటౌట్‌ వద్ద ఉన్నపుడు విక్టోరియన్ ఇన్నింగ్స్‌ను ముగించినట్లు డిక్లేర్ చేయడంతో అపఖ్యాతి పాలయ్యాడు. 

## అంపైరింగ్ కెరీర్
2002లో మెల్‌బోర్న్ గ్రేడ్ క్రికెట్‌లో మొదటి అంపైరింగ్ చేసిన తర్వాత రీఫెల్ 2004/2005 సీజన్‌లో తన ఫస్ట్ క్లాస్ అంపైరింగ్ రంగప్రవేశం చేశాడు. రీఫెల్ 2005/2006 సీజన్‌లో క్రికెట్ ఆస్ట్రేలియా నేషనల్ అంపైర్స్ ప్యానెల్‌లో చేరాడు.   2008లో, అతను ఐసిసి అంపైర్ల అంతర్జాతీయ క్రికెట్ కౌన్సిల్ ఇంటర్నేషనల్ ప్యానెల్‌లో సభ్యుడయ్యాడు,  అది సాధించిన మొదటి మాజీ ఆస్ట్రేలియన్ టెస్ట్ క్రికెటరతను.  2009 ఫిబ్రవరి 6న ఆస్ట్రేలియా, న్యూజిలాండ్‌ల మధ్య జరిగిన వన్డే ఇంటర్నేషనల్ మ్యాచ్‌లో తన అంతర్జాతీయ ఆన్-ఫీల్డ్ అంపైరింగ్ రంగప్రవేశం చేసాడు. అతను 2012 జూలై-ఆగస్టుల్లో వెస్టిండీస్-న్యూజిలాండ్ టెస్ట్ సిరీస్‌లోని రెండు టెస్టులకు కూడా అంపైర్‌గా ఉన్నాడు.

2019 ఏప్రిల్లో, అతను 2019 క్రికెట్ ప్రపంచ కప్‌లో మ్యాచ్‌లలో నిలిచిన పదహారు మంది అంపైర్‌లలో ఒకరిగా ఎంపికయ్యాడు.  

ముంబైలోని వాంఖడే స్టేడియంలో భారత్, ఇంగ్లండ్ జట్ల మధ్య జరుగుతున్న నాలుగో టెస్టు తొలి రోజున ఫీల్డర్ భువనేశ్వర్ కుమార్ విసిరిన బంతి రీఫిల్ తలకు తగిలింది. మైదానం వీడి వెళ్లిన అతను కొన్ని ముందు జాగ్రత్త పరీక్షలు చేయించుకోగా పెద్దగా గాయాలు ఏమీ లేవని తేలింది. అయితే రీఫిల్ మ్యాచ్‌లో పాల్గొనకూడదని అంతర్జాతీయ క్రికెట్ కౌన్సిల్ నిర్ణయించింది. థర్డ్ అంపైర్‌గా ఉన్న మరాయిస్ ఎరాస్మస్ అతని స్థానంలో అంపైరింగు చేసాడు. 

2013 జూన్లో, రీఫిల్‌ను ఐసిసి అంపైర్ల ఎలైట్ ప్యానెల్‌కు పదోన్నతి ఇచ్చారు. 2015 క్రికెట్ ప్రపంచ కప్ సమయంలో మ్యాచ్‌లలో నిలిచిన ఇరవై మంది అంపైర్లలో ఒకడుగా అతను ఎంపికయ్యాడు. 

## కుటుంబం
రీఫిల్ తండ్రి, రాన్ రీఫిల్, రిచ్‌మండ్ ఫుట్‌బాల్ క్లబ్‌కు ఆడాడు. అతని తాత, లౌ రీఫెల్ కూడా ఆస్ట్రేలియన్ రూల్స్ ఫుట్‌బాల్ ఆటగాడు. అతను మెల్‌బోర్న్, సౌత్ మెల్‌బోర్న్ రెండింటికీ ఆడాడు. 

2018 డిసెంబరులో తన తండ్రి మరణించిన తర్వాత, ఆ తర్వాతి నెలలో న్యూజిలాండ్‌లో శ్రీలంక పర్యటన సందర్భంగా రీఫెల్ అధికారిక విధుల నుండి వైదొలిగాడు.

## మూలాలు

వర్గం:ఆస్ట్రేలియా క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1966 జననాలు
వర్గం:క్రికెట్ అంపైర్లు
పాల్ విల్సన్

**పాల్ విల్సన్** (జననం 1972 జనవరి 12) ఆస్ట్రేలియన్ క్రికెట్ అంపైరు, మాజీ క్రికెటరు. అతను ఆస్ట్రేలియా జాతీయ క్రికెట్ జట్టు కోసం ఒక టెస్టు మ్యాచ్, 11 వన్డే ఇంటర్నేషనల్స్ (వన్‌డేలు) ఆడాడు. అలాగే దేశీయంగా దక్షిణ ఆస్ట్రేలియా, పశ్చిమ ఆస్ట్రేలియాకు ప్రాతినిధ్యం వహించాడు.

న్యూ సౌత్ వేల్స్‌లోని న్యూకాజిల్‌లో జన్మించిన విల్సన్, అడిలైడ్‌లో ఆస్ట్రేలియన్ క్రికెట్ అకాడమీకి హాజరయ్యాడు. 1995-96 సీజన్‌లో సౌత్ ఆస్ట్రేలియా తరపున రంగప్రవేశం చేశాడు. కుడిచేతి ఫాస్టు బౌలరైన పాల్ ఆడిన అంతర్జాతీయ మ్యాచ్‌లన్నీ 1997-98 సీజన్‌లో జరిగాయి. అతని ఏకైక టెస్టు ఆస్ట్రేలియా భారత పర్యటనలో వచ్చింది. విల్సన్ 2000ల ప్రారంభం వరకు దేశీయ స్థాయిలో చురుకుగా ఉన్నాడు. 2002-03 సీజన్ కోసం పశ్చిమ ఆస్ట్రేలియాకు మారాడు. 2003-04 సీజన్ చివరిలో రిటైరై, మహిళల నేషనల్ క్రికెట్ లీగ్‌లో వెస్ట్రన్ ఫ్యూరీకి కోచ్‌గా కొంతకాలం పనిచేశాడు. ఆ తరువాత విల్సన్, అంపైర్ అయ్యాడు. ప్రస్తుతం క్రికెట్ ఆస్ట్రేలియా జాతీయ అంపైర్ల ప్యానెల్‌లో ఉన్నాడు.

## ఆటగాడిగా
విల్సన్ న్యూకాజిల్‌లోని ట్రైనీ అకౌంటెంట్ ఉద్యోగాన్ని విడిచిపెట్టి, అడిలైడ్ వెళ్ళి, ఆస్ట్రేలియన్ క్రికెట్ అకాడమీలో చేరాడు. 

అతను 1993-94లో సౌత్ ఆస్ట్రేలియా తరపున తన రంగప్రవేశం చేసాడు. అతను మొత్తం 51 ఫస్టు క్లాస్ గేమ్‌లు ఆడాడు, 30.77 సగటుతో 151 వికెట్లు తీశాడు. 

2002లో అతను వెస్ట్రన్ ఆస్ట్రేలియా వెళ్లి అక్కడ వెస్ట్రన్ వారియర్స్‌తో ఒప్పందం చేసుకున్నాడు. అతను వారియర్స్ కోసం రెండు సీజన్లు ఆడాడు, 2003-04 సీజన్ ముగింపులో రిటైరయ్యాడు. 

'A' జట్టులో కొంత కాలం తర్వాత, విల్సన్ ఆస్ట్రేలియా జట్టుకు పదోన్నతి పొందాడు. అతను 1998 మార్చిలో భారతదేశంలోని కోల్‌కతాలో భారతదేశానికి వ్యతిరేకంగా ఒక టెస్టు మ్యాచ్ ఆడాడు. అయితే ఆట తొలి లోనే గాయపడి బయటికి వెళ్ళిపోవడంతో, ఒక పరుగు చెయ్యలేదు, ఒక వికెట్టు తీసుకోలేదు. అతను మళ్లీ ఆస్ట్రేలియాకు ఆడలేదు. అంతకు ముందు, అతను వన్‌డే జట్టులో బౌలర్‌గా 1997-98 ఆస్ట్రేలియన్ సీజన్‌లో 11 ఆటలలో ఆడాడు. 

## కోచింగ్
పదవీ విరమణ తర్వాత అతను వెస్ట్రన్ ఫ్యూరీ కోచ్‌గా పనిచేశాడు. 

## అంపైరింగ్
విల్సన్ క్రికెట్ ఆస్ట్రేలియా ప్రాజెక్ట్ అంపైర్స్ ప్యానెల్‌లో అంపైర్‌గా ఉన్నారు.    అతను, 2014లో రెండు ట్వంటీ 20 ఇంటర్నేషనల్ గేమ్‌లలో నిలిచాడు.  అతను 2014 నవంబరు 8న ఆస్ట్రేలియాలో హాంకాంగ్, పాపువా న్యూ గినియా మధ్య తన మొదటి వన్డే ఇంటర్నేషనల్ మ్యాచ్‌లో నిలిచాడు. 

2018 జనవరిలో, అతను 2018 అండర్-19 క్రికెట్ ప్రపంచ కప్ కోసం పదిహేడు మంది ఆన్-ఫీల్డ్ అంపైర్‌లలో ఒకరిగా ఎంపికయ్యాడు.  2019 ఏప్రిల్లో, అతను 2019 క్రికెట్ ప్రపంచ కప్‌లో మ్యాచ్‌లలో నిలిచిన పదహారు మంది అంపైర్‌లలో ఒకరిగా ఎంపికయ్యాడు.  

2019 సెప్టెంబరులో, బంగ్లాదేశ్, ఆఫ్ఘనిస్తాన్ మధ్య జరిగిన వన్-ఆఫ్ మ్యాచ్‌లో, విల్సన్ తన మొదటి టెస్టు మ్యాచ్‌లో అంపైరుగా నిలిచాడు.   2022 ఫిబ్రవరిలో, అతను న్యూజిలాండ్‌లో జరిగే 2022 మహిళల క్రికెట్ ప్రపంచ కప్ కోసం ఆన్-ఫీల్డ్ అంపైర్‌లలో ఒకరిగా ఎంపికయ్యాడు.  

## మూలాలు

వర్గం:జీవిస్తున్న ప్రజలు
వర్గం:ఆస్ట్రేలియా క్రికెట్ క్రీడాకారులు
వర్గం:1972 జననాలు
వర్గం:క్రికెట్ అంపైర్లు